Tak Rugi Kalau Tunggu Siri HUAWEI P30 – Menjamin Kepuasan Berkali Ganda!

Kurang dari sebulan lagi HUAWEI bakal melancarkan smartphone flagship terbaru mereka iaitu HUAWEI P30. Seperti diketahui umum, HUAWEI bakal melepaskan siri ini pada 26 Mac 2019 dalam sebuah acara pelancaran yang bakal berlangsung di Paris.

HUAWEI sentiasa berinovatif dalam perkara-perkara yang hendak dilakukan – daripada bekerjasama dengan Leica sehingga pengenalan sokongan sistem tri-kamera. Sedia maklum, siri HUAWEI P adalah peranti yang lebih berfokuskan kepada keunggulan fotografi.

Sejak menjalin kerjasama dengan Leica, siri HUAWEI P9 mentakrifkan dengan jelas makna seni fotografi menerusi telefon pintar dengan pengenalan ketersediaan dwi-kamera. Fungsi di mana membolehkan pengguna menangkap imej dengan kesan khas bokeh dengan mengaburkan latar belakang – meniru kualiti imej kamera DSLR.

Tahun lepas, HUAWEI telah mencapai tahap yang tinggi dengan kehadiran Leica co-engineered tiga lensa kamera utama beresolusi 40MP, sekali lagi meningkatkan prestasi penggambaran peranti pintar. Segala gambar galaksi, laluan lalu lintas, grafiti cahaya, air serta super slow mo, semuanya hanya dalam satu klik sahaja dalam peranti siri P.

Dari segi keupayaan cahaya rendah, HUAWEI P20 Pro adalah peranti pertama di dunia yang mampu merakam gambar pencahayaan rendah pada kepekaan ISO 102,400, sekaligus merakam subjek dalam kegelapan yang mana mata kasar pun tidak dapat dilihat.

Tanpa diragui HUAWEI P20 Pro telah menerima banyak anugerah dari media dan diiktirafkan sebagai peranti pintar kamera paling bagus pada tanda aras 109 di DxOMark. Kini semua peranti pintar HUAWEI yang akan datang turut dikuasakan oleh Kirin 980 yang mana dilengkapi dengan AI-Photography.

Sama seperti peranti jenama lain, HUAWEI juga tidak terlepas daripada banyak perkara yang tular sehingga menjadi bualan hangat ramai warganet. Berikut adalah antara pendedahan tentang spesifikasi dan juga maklumat berkaitan siri HUAWEI P30 setakat ini…

Baru-baru ini, CEO Huawei iaitu Richard Yu telah berkongsi sampel gambar dan ia dipercayai diambil dari Huawei P30 Pro. Apa yang mencuri perhatian adalah watermark yang diletakkan, ia tertera dengan perkataan HUAWEI tetapi modelnya telah dikaburkan. Ramai membuat spekulasi ia merujuk kepada HUAWEI P30 Pro dan mungkin datang dengan ketersediaan empat kamera di belakang.

Tidak lama kemudian, muncul pula berita mengenai Naib Presiden Produk Mudah Alih HUAWEI iaitu Bruce Lee berkongsi empat keping gambar yang menggambarkan keupayaan zoom yang akan digunakan pada siri HUAWEI P30. Sample tersebut di ambil pada jarak fokus yang sangat jauh namun kualiti gambar yang terhasil berada di tahap terbaik dan tidak pecah mahupun kabur.

Menambah keriangan suasana, , HUAWEI kebiasaannya akan menawarkan goodies menarik abila melancarkan seusatu jenama telefon pintar baru. Sebagai contoh, ketika pelancaran siri HUAWEI Mate 20 pada bulan Oktober lalu , HUAWEI memberikan Pengecas Tanpa Wayar, HUAWEI Sound Stones, drone DJI Tello, serta Mate20 VIP Cards bernilai lebih RM10,000.

Jadi…Apa yang boleh kita harapkan dari Siri HUAWEI P30? Mari tunggu untuk mendedahkan telefon pintar kamera terbaik pada 26 Mac 2019. Untuk maklumat lanjut, sila layari Facebook rasmi HUAWEI.


LG V30 Dalam Warna Merah Jambu Diperkenalkan Untuk Pasaran Asia Dan Eropah

Acara CES 2018 yang akan berlangsung pada 10 hingga 12 Januari 2018 sememangnya sangat dinanti-nantikan kerana ia menjadi medan untuk para pengeluar mempamerkan pelbagai produk terbaru keluaran mereka. Nampaknya LG sudah tidak sabar untuk berkongsi berita menarik dengan peminat jenama itu apabila model LG V30 dalam warna merah jambu telah didedahkan sebelum acara itu bermula.

Diinspirasikan daripada tema ‘romantik’, warna baharu yang dikenali dengan nama Raspberry Rose ini akan menjadi pilihan warna alternatif untuk model LG V30 selain daripada empat lagi warna sedia ada iaitu Aurora Black, Cloud Silver, Moroccan Blue dan juga Lavender Violet. Apa yang pasti, warna ini sememangnya sesuai untuk dijadikan hadiah sempena kehadiran hari kekasih yang akan diraikan pada 14 Februari 2018 nanti.

Sungguhpun begitu, warna Raspberry Rose ini hanya tersedia untuk pasaran di Asia dan Eropah sahaja.


upGrad mencatat Kadar Unjuran Pendapatan Tahunan sebanyak USD165 juta

Ramalan pertumbuhan keuntungan dan pendapatan sebanyak 25% pada Suku Tahunan akan datang

BANGALORE, India, 6 April 2021 /PRNewswire/ — upGrad, syarikat teknologi pendidikan tinggi di Asia Selatan, hari ini mengumumkan bahawa ia telah mengatasi pencapaian bulanan sebanyak USD14 juta dan mencapai kadar unjuran pendapatan tahunan (ARR) bernilai USD165 juta. Syarikat teknologi pendidikan utama ini kini menyasarkan pertumbuhan pendapatan sebanyak 25% pada suku tahunan berikutnya (April-Mei-Jun) dengan keuntungan yang telah pun diperoleh.

Ronnie Screwvala berkata, “Ia merupakan tahun Covid yang sukar. Saya tahu ramai yang mengatakan bahawa tahun 2020 ialah tahun kerehatan untuk teknologi pendidikan, namun sebaliknya, saya dapat melihat dengan jelas bahawa Pendidikan Tinggi akan mencapai kemuncaknya apabila pandemik reda.  Kebanyakan daripada kita tertanya-tanya apa yang akan ‘berubah’ ketika pasca pandemik, tetapi di upGrad, kami sedang membangunkan perkara-perkara yang tidak akan berubah untuk beberapa dekad akan datang – masa depan pembelajaran dalam talian dan Pembelajaran Seumur Hidup. Dan ia membolehkan kami membina sebuah syarikat global berskala besar.”

Pengasas Bersama & Pengerusi upGrad, Ronnie Screwvala merupakan salah seorang usahawan paling berjaya di Asia dan disenaraikan sebagai 100 orang yang paling berpengaruh di dunia oleh Time 100 dan antara 25 orang Paling Berkuasa di Asia oleh Majalah Fortune. Beliau mengasaskan media konglomerat UTV yang disenaraikan di India dan di Bursa Saham London/AIM, sebelum menyalurkan pelaburan ke Walt Disney dengan nilai perusahaan sebanyak USD1.4 bilion pada tahun 2013. Screwvala bersama-sama para pengasas bersama syarikat tersebut dalam pusingan kedua komited untuk membangunkan upGrad sebagai peneraju global dalam pendidikan dalam talian.

Tahun 2020 merupakan tahun yang menyaksikan pendapatan upGrad meningkat sebanyak 100%, dengan peningkatan tawaran kursus sebanyak tiga kali ganda, permulaan program MBA global, peningkatan kerjasama dengan universiti, pengumpulan semula pasukan global yang terpisah, pencapaian pelajar melebihi 1 juta orang di lebih 50 buah negara, penyampaian pengalaman pembelajaran selama 10 juta jam dan pengambilalihan 3 buah syarikat.

Kejayaan upGrad dapat dilihat melalui peningkatan pasukan kepemimpinannya dengan pelantikan mantan pemimpin Grab, Saranjit Sangar sebagai Ketua Pegawai Eksekutif – EMEA, mantan ketua Disney, Zubin Gandevia sebagai Ketua Pegawai Eksekutif – APAC, diikuti dengan pelantikan empat orang ahli lembaga pengarahnya yang terdiri daripada pemimpin terkenal untuk operasi di UK dan pelantikan ramai lagi pemimpin yang akan memacu perniagaan & menjana kerjasama di seluruh AS & Indonesia.

“Bagi mencapai matlamat Pendapatan USD2 Bilion kami menjelang tahun 2026, kami telah berada pada kedudukan yang kukuh dalam semua operasi perniagaan kami. Pada tahun 2021 & 2022, kami akan menghubungkan semua fasa dalam Pembelajaran Sepanjang Hayat – daripada kemasukan ke kolej, hinggalah ke persaraan dan kesemua proses pembelajaran yang berlaku antara keduanya. Gabungan pengembangan dan pengambilalihan antarabangsa kami yang strategik akan terus menjana pertumbuhan pendapatan tidak linear pada tahun 2021. Pembelajaran terperinci upGrad yang berbeza, rekod nisbah penamatan kursus sebanyak 85% berserta matlamat kerjaya pelajar yang dipenuhi di seluruh dunia, akan mengekalkan kami sebagai peneraju pasaran dan rakan kongsi pilihan kepada para pelajar dan akademia bersekutu kami di seluruh dunia,” Screwvala, Pengasas Bersama & Pengerusi upGrad, menyimpulkan.

Klik di sini untuk melawat laman web www.upgrad.com dan mengetahui lebih lanjut tentang program dalam taliannya.

Tentang upGrad upGrad ialah peneraju pengajian tinggi antarabangsa dalam talian yang menawarkan lebih 100 jenis kursus dengan kerjasama universiti global terkemuka seperti Deakin Business School (Australia), Duke CE (AS), Michigan State University (AS), Liverpool Business School (UK), IIT Madras (India), IIM Kozhikode (India) dan banyak lagi. Teknologi pendidikan utama ini telah memberi impak kepada lebih 1 juta pelajar berdaftar di lebih 50 buah negara di seluruh dunia.

upGrad menduduki tempat Pertama dalam senarai Top Startup India 2020 LinkedIn. Ini merupakan kali ketiga berturut-turut upGrad ditampilkan dalam senarai Top Startup LinkedIn selepas tahun 2018 dan 2019. Ia juga merupakan antara 50 EdTech GSV Global.

Keywords: Computer/Electronics Education Higher Education Multimedia/Online/Internet Accounting news, issues Earnings Earnings projections or forecasts


Cotecna memperoleh Fitosoil Laboratorios SL

GENEVA, 8 Januari 2021 /PRNewswire/ — Cotecna dengan sukacitanya mengumumkan pengambilalihan Fitosoil Laboratorios SL, sebuah makmal Sepanyol yang terkemuka dalam pasaran pertanian dan keselamatan makanan. Fitosoil ditubuhkan dan diuruskan oleh Don Antonio Abellán serta mempunyai 70 orang juruteknik berkelayakan tinggi di makmalnya yang berpusat di Murcia.

Fitosoil menyediakan pelanggannya dengan pelbagai perkhidmatan serba lengkap daripada agronomi kepada ujian kimia ke atas pelbagai jenis produk, dengan memberi fokus terhadap buah-buahan dan sayur-sayuran serta baja. Fitosoil mempunyai kedudukan yang terkemuka dalam sektor pembajaan dan mereka telah membangunkan teknik analitikal canggih di peringkat antarabangsa dan menjadi salah satu skop akreditasi terbesar di Eropah.

Pengambilalihan Fitosoil, yang menyusul selepas pengambilalihan NOFA di Belanda dan NEOTRON di Itali, membolehkan Cotecna memperluas rangkaian makmal dan kepakarannya di Eropah dalam sektor keselamatan makanan. Cotecna mempunyai lebih 5,000 orang pekerja dan lebih 100 buah rangkaian pejabat dan makmal di seluruh dunia, menjadikannya sebagai penyedia utama untuk perkhidmatan Ujian, Pemeriksaan dan Pensijilan (Testing, Inspection and Certification, TIC) dalam pertanian dan rantaian bekalan makanan.

“Pengambilalihan ini adalah sebahagian daripada strategi kami untuk memperluas penampilan kami dalam pasaran ujian makanan dan meningkatkan portfolio perkhidmatan kami dalam segmen agromakanan yang lebih luas. Reputasi dan kemahiran analitikal Fitosoil yang unik dalam sektor pembajaan, agronomi serta buah-buahan dan sayur-sayuran mengukuhkan lagi penawaran dan keupayaan Cotecna untuk menyokong arus perubahan ke arah pertanian yang lebih organik dan lestari. Fitosoil turut mengukuhkan kedudukan kami di Sepanyol yang merupakan kawasan pertumbuhan utama Kumpulan ini,” kata Sébastien Dannaud, Ketua Pegawai Eksekutif Cotecna.

Don Antonio Abellán, Pengarah Urusan Fitosoil Laboratorios SL dan pasukannya akan terus menerajui Fitosoil dalam perjalanan baharunya bersama kumpulan Cotecna. “Saya gembira dapat menyertai kumpulan Cotecna. Saya melihat bahawa Cotecna mempunyai semangat dan prinsip-prinsip asas yang sama yang telah membentuk pembangunan Fitosoil: keusahawanan, pendekatan perniagaan keluarga, penguasaan teknikal. Rangkaian antarabangsa Cotecna sudah pasti akan menyediakan peluang pertumbuhan untuk Fitosoil dan pemelengkap dengan pemeriksaan, pensijilan dan aktiviti ujian semasa adalah sangat kukuh”.

Hubungan Akhbar ContecnaKomunikasi Korporat+41 22 849 78 21communication@cotecna.com

Guido DORIKetua Pegawai PembangunanCotecna Inspection SAM +41 79 123 50 69Direct Line: +41 22 849 69 33

Julie ENGELENPengarah Komunikasi KorporatT. +41 22 849 78 21M +41 79 123 44 24www.cotecna.com

Tentang CotecnaCotecna merupakan penyedia utama perkhidmatan ujian, pemeriksaan dan pensijilan. Kami menawarkan penyelesaian untuk memudahkan perdagangan dan menjadikan rantaian bekalan lebih selamat dan lebih cekap untuk pelanggan kami. Rangkaian profesional kami yang dipercayai dan makmal yang diiktiraf menyediakan kepakaran di seluruh lima sektor utama: penyelesaian kerajaan & perdagangan, pertanian, keselamatan makanan, mineral & logam serta barangan pengguna & runcit. Ditubuhkan di Switzerland pada tahun 1974, Cotecna bermula sebagai sebuah perniagaan keluarga dan kini telah berkembang menjadi sebuah syarikat antarabangsa yang bertaraf dunia dengan lebih 5,000 orang pekerja di lebih 100 buah pejabat di sekitar 50 buah negara.

Keywords: Agriculture Chemical Computer/Electronics Food/Beverages Transportation Acquisitions, mergers, takeovers Corporate Expansion New products/services STEM (Science，Technology，Engineering，Mathematics)


Betul Ke Ini Rekaan iPhone 12 Pro??

Baru ini telah terdedah rekaan yang dikhabarkan milik iPhone 12 Pro. Maklumat ini telah didedahkan oleh Jonas Daehnert.

Dilihat tampil dengan 4 kamera dan di susun di dalam kotak segi empat tempat di bahagian belakang.

Walau apa pun, kita harus menantikan peranti ini dilancarkan secara rasmi bagi melihat sendiri reka bentuknya. Jadi, sama-sama kita nantikan.


Uishhh, Siapa Tu Di Balik Tabir Rakaman Video Promosi OPPO R9s?

Seperti yang anda semua sedia maklum, tidak lama lagi OPPO R9s akan dilancarkan, dan OPPO Malaysia telah pun mendedahkan selebriti yang akan menjadi wajah promosi peranti tersebut terdiri dari Fattah Amin, Min Chen, dan Ayda Jebat. Baru-baru ini OPPO memberikan klu bahawa seseorang dengan nama LEE akan menyertai pasukan selebriti sebagai duta telefon pintar tersebut.

Sumber yang boleh dipercayai telah mengesan pelakon Korea terkenal, Lee Min Ho sedang menjalani penggambaran iklan TV OPPO R9s bersama Min Chen. Pasangan itu dikesan di Yeouido dan Sungai Han di Korea Selatan.

Kita tunggu 5 Januari nanti untuk melihat peranti OPPO R9s yang hadir dengan 16 Megapiksel kamera diperkenalkan secara rasmi.


OPPO & vivo Perkenal Teknologi Baharu – Sokongan Dual – WiFi

Dua jenama terkenal di bawah naungan BBK Electronics iaitu OPPO dan vivo kini memperkenalkan satu ciri baru dikenali sokongan Dual-WiFi – ciri di mana membolehkan peranti membuat sambungan ke dua rangkaian secara serentak. Ia bertujuan untuk mendapatkan rangkaian jalur lebar lebih baik dan sambungan stabil.

Sebagai demo, OPPO dilihat mengetengahkan ciri baharu ini pada model OPPO Reno 10X Zoom – peranti tersebut dilihat menyambung kepada 2.4 GHz dan rangkaian 5GHz secara serentak – kelajuan muat turun boleh meningkat sehingga 322% berbanding sambungan Wi-Fi biasa.

Pada masa sama, vivo pula mengetengahkan ciri ini pada model iQOO sebagai demo – ciri Dual-WiFi dilihat memilik rangkaian mana yang lebih cepat dan menggunakannya secara automatik untuk muat turun aplikasi dengan lebih cepat.

Buat masa ini, hanya peranti OPPO dan vivo sahaja yang menyokong ciri baharu ini. Jadi, apa pandangan anda mengenai teknologi baru ini? Kongsikan dengan kami! Kekal bersama eRing untuk info lebih terkini.


Program Pampasan Baharu Bantu Pembeli Tangani Sisa Elektronik Toksik

STOCKHOLM, 31 Mac 2020 /PRNewswire/ — Beribu-ribu tan sisa elektronik yang toksik dibuang secara haram di kawasan-kawasan yang mudah terjejas setiap tahun. Penambahan baharu kepada TCO Certified Edge akan membantu menyelesaikan masalah berkenaan. Dengan memilih untuk membeli produk-produk IT yang diperakui, pembeli boleh memastikan bahawa jumlah sisa elektronik yang sama banyak dikumpul dan dikitar semula dengan cara yang selamat.

Sisa elektronik merupakan masalah kesihatan manusia dan alam sekitar yang amat besar. Apabila masalah ini tidak dikendalikan dengan cara yang bertanggungjawab, bahan-bahan berbahaya boleh dilepaskan ke dalam alam sekitar dan berpotensi untuk berakhir dalam makanan yang kita makan dan air yang kita minum.

TCO Development, organisasi di sebalik pensijilan kemampanan global TCO Certified, kini memberi peluang kepada organisasi-organisasi pembelian untuk bertanggungjawab terhadap sisa elektronik yang dihasilkan oleh mereka. Apabila mereka membeli produk IT yang diperakui mengikut kriteria TCO Certified Edge, E-waste Compensated, jumlah sisa elektronik yang sama banyak dikumpul dalam sebuah negara yang kekurangan sistem kitar semula yang selamat. Alam sekitar dilindungi daripada bahan berbahaya, dan lantaran keperluan sosial, peluang pekerjaan yang saksama dapat dicipta di seluruh dunia. Sisa elektronik yang terkumpul kemudian dihantar ke kilang kitar semula yang mematuhi kriteria alam sekitar yang ketat.

“Melalui TCO Certified Edge, E-waste Compensated, kami ingin memberikan pembeli dan industri IT dengan alat yang berkuasa bagi memerangi sisa elektronik,” kata Andreas Rehn, Pengarah Pembangunan, di TCO Development.

Closing the Loop, penyedia perkhidmatan kitaran, ialah pengumpul pertama yang diluluskan dengan rangka kerja TCO Certified Edge, E-waste Compensated.

“Sisa elektronik sering dilihat sebagai satu masalah, namun ia turut membawa peluang untuk perolehan mesra alam. Mengalihkan sisa elektronik ke tempat ia boleh dikitar semula dengan cara yang bertanggungjawab, boleh memberi peluang kedua kepada sumber berharga tersebut, lalu memastikan ia berada dalam gelung ekonomi kitaran,” kata Joost de Kluijver, pengasas Closing the Loop.

TCO Certified Edge ialah pensijilan tambahan untuk TCO Certified. Kriteria baharu E-waste Compensated dilancarkan pada 31 Mac. Mulai dari tarikh ini, organisasi-organisasi boleh menggunakan kriteria tersebut dalam perolehan IT mereka.

TCO Certified ialah pensijilan kemampanan yang terkemuka di dunia untuk produk IT. Kriteria komprehensif kami diwujudkan untuk mendorong tanggungjawab sosial dan alam sekitar dalam seluruh kitaran hayat produk. Meliputi 11 kategori produk termasuk komputer, peranti mudah alih, produk paparan dan produk pusat data, pematuhan ditentusahkan secara bebas, baik sebelum pensijilan mahupun selepas pensijilan.

Hubungi  Cassandra Julin  +46 702 866 861    press@tcodevelopment.com    Press Room

Keywords:  Computer/Electronics Consumer Electronics Environmental Products & Services Green Technology Conservation/Recycling


Eksklusif! Dapatkan vivo X21 Dengan Harga Hanya RM1 Di Digi Postpaid

Akhirnya peranti pertama vivo yang menawarkan teknologi pengimbas cap jari dalam paparan (In-Display Fingerprint Scanning) iaitu X21 telahpun dilancarkan secara besar-besaran di pasaran Malaysia baru-baru ini.

Peranti yang ditawarkan pada harga jualan RM2,299 ini kini boleh dapatkan dengan harga yang lebih “mengejutkan” secara eksklusif melalui pelan telco Digi Postpaid. Dengan pelan pascabayar RM190, dan anda boleh membeli vivo X21 dengan hanya RM1. Wow!!!

Tawaran juga terbuka kepada pelan pascabayar yang lain, senarai boleh semak di bawah:

* Hanya boleh digunakan semasa mendaftar pada pelan Digi Postpaid 80 dengan tambahan GBoost.
** Semua harga yang disebutkan di atas adalah untuk kontrak peranti 24 bulan. Bayaran pendahuluan peranti akan dipulangkan semula selama 12 bulan. Semua harga tersenarai termasuk 0% GST. (Sementara stok ada)

Yang berminat memiliki satu peranti ini, mulai hari ini bolehlah melawat ke mana-mana kedai Digi untuk mendaftar pelan pascabayar!


Kenapa Buang Bicu Audio Pada Samsung Galaxy Note 10? Ini Jawapan Samsung…

Samsung telah muncul dengan ahli baru, Samsung Galaxy Note 10 dan  Samsung Galaxy Note 10+ . Konsep dibawa untuk model kali ini dilihat tampil segar dengan binaan lebih moden. Pun begitu, terdapat satu topik yang menjadi bualan hangat ketika ini – ketiadaan bicu audio!

Sedar perkara ini bakal menjadi bualan, Samsung dilihat tampil memberi maklum balas untuk persoalan berhubung hal berkenaan. Memetik portal The Verge, penyingkiran bicu audio tersebut bertujuan memberikan ruang bateri menjadi lebih besar – kira-kira 1,00 mAh atau 2 hingga 3 peratus lebih besar.

Selain itu, Samsung turut menambah bahawa penyingkiran bicu audio berkenaan juga bagi menambah baik tindak balas sesentuh skrin – ia berikutan tiada lagi ruang/rongga kosong di dalam peranti berkenaan. Jadi apa kata anda?

Samsung Galaxy Note 10 dan Samsung Galaxy Note 10+ sudah mula ditawarkan untuk pasaran tempatan. Sesi pra-tempahan juga telah dibuka sehingga 18 Ogos 2019. Bagi yang berminat, peranti ini dijual pada harga seperti berikut :

Bagi menambah keriangan ramai, setiap pra-tempahan dibuat akan didatangkan dengan sejumlah penawaran hadiah menarik termasuk :


Pengeluaran iPhone 12 Mini Diberhentikan Gara-Gara Penjualan Yang Perlahan?

Walaupun penjualan global siri 12 iPhone sangat baik, tetapi tidak semua model di dalam siri ini diterima baik oleh peminat dan model tersebut adalah iPhone 12 Mini.

Menurut sumber itu, walaupun produksi telah berhenti, iPhone 12 mini masih dijual di laman web Apple, dan saat ini tidak ada penundaan yang signifikan dalam penhantaran. Peranti ini boleh didapati dalam enam warna, termasuk pilihan ungu yang akan mula dijual pada akhir April.

Mini iPhone 12 akhirnya menjadi model yang paling tidak popular, menunjukkan bahawa telefon bimbit bersaiz padat tidak popular di Amerika Syarikat. Ini mungkin salah satu sebab mengapa Apple tidak dijangka akan mengeluarkan versi “mini” tahun depan.

Sebenarnya, ada berita sebelum ini bahawa tahun ini adalah tahun terakhir Apple untuk melancarkan model mini, dan setelah iPhone 14, versi mini ini akan ditinggalkan sepenuhnya. Lagipun, prestasi kosnya tidak cukup tinggi, dan kekurangannya adalah terlalu jelas. Tidak dapat dielakkan pengguna tidak akan membayar.


[Tertiris] Xiaomi BlackShark – Selepas Antutu, Giliran Geekbench Pula!

Masih ingat peranti dari Xiaomi yang menegaskan “gaming”? Ya, peranti yang diberi kod nama Xiaomi BlackShark ini kini tertiris pula di laman Geekbench, di mana sedikit kandungan dalaman telah didedahkan.

Menurut sumber, peranti gaming ini dilengkapi dengan cip pemproses Snapdragon 845 dan disokong dengan 8GB RAM, jadi bermain permainan tidak menjadi masalah pun. Lebih-lebih lagi ia cukup layak menjadi pesaing Razer Phone.

Geekbench juga menyenaraikan dalam ujian Single-Core, Xiaomi BlackShark mampu mencapai nilai 2352 mata. Manakala dalam ujian Multi-Core pula, nilai yang dicapai adalah 8452 mata. Berdasarkan nilai ujian yang dipaparkan, jelas menunjukkan kehebatan peranti ini tidak boleh dipandang rendah oleh pesaing.

Adakah Xiaomi BlackShark akan memasuki pasaran tempatan? Kami rasa agak nipis peluangnya, apa-apa pun kita nantikan sahaja kebocoran lain.


Logitech M720 Triathlon Multi-Device, Mouse Multi Platform Kini Sudah Tiba!

85% pengguna kini menggunakan dua atau lebih platform/peranti untuk melakukan kerja.

Berdasarkan kenyataan tersebut, jelas bahawa pasaran pengguna kini mempunyai permintaan yang tinggi terhadap peranti yang mampu bekerja pada dua atau lebih platform dengan proses penukaran yang seamless dan mudah.

Oleh sebab itu Logitech memperkenalkan M720 Triathlon Multi-Device Mouse yang mampu disambungkan kepada tiga peranti dengan hanya menekan sebuah butang. Anda juga tidak perlu risau jika anda menggunakan peranti yang mempunyai sistem operasi yang berbeza, kerana mouse ini menyokong sistem operasi Windows, Mac OS, Chrome OS, Android dan Linux.

Perisian Logitech Options membolehkan anda menyesuaikan mouse dengan sistem kerja yang dilakukan pada setiap platform. Di samping itu, Logitech juga menawarkan sistem kuasa yang baru pada mouse ini, M720 Triathlon Multi-Device Mouse mampu beroperasi sehingga 2 tahun dengan menggunakan sebuah bateri AA, hebat!


“Ombak Merah” Menggemparkan Pavilion Sempena Pelancaran Rasmi Huawei nova 3

Ketibaan Huawei nova 3 telah diperawalkan dari yang dirancangkan dan 11 Ogos Sabtu lalu berjaya menyambutnya dengan suasana yang penuh meriah dengan tema merah, kerana nova 3 berwarna merah juga dijual sebagai edisi terhad pada hari pertama penjualan di Pavilion KL.

Majlis ini juga dimeriahkan bersama selebriti tempatan terkenal seperti Wany Hasrita, Haqiem Rusli, Hafeez Mikail dan Hael Hasaini. Buat masa ini ia telah mula dijual melalui beberapa kedai rasmi Huawei, dan dijangka akan ditawarkan melalui laman e-dagang serta pengedar sah Huawei di seluruh negara dalam seminggu dua lagi.

Nova 3 merupakan model yang hadir dengan spesifikasi lebih tinggi berbanding nova 3i, di mana ia dilengkapi dengan cip pemproses Kirin 970, 6GB RAM dan 128GB ROM. Sokongan empat kamera turut disediakan dengan resolusi lebih tinggi iaitu 16MP + 24MP pada kamera utama, sementara kamera hadapan 24MP + 2MP sama seperti nova 3i.


Watak Gogeta Bakal Tampil Di Dalam Permainan Dragon Ball FighterZ!!

Buat peminat game Dragon Ball FighterZ, ini ada berita menarik buat anda apabila watak popular Gogeta (SSGSS) bakal dihadirkan bagi musim ke dua permainan ini.

Tarikh pelancaran watak DLC ini telah diumumkan oleh Bandai Namco iaitu pada 26 September 2019 disemua platform permainan tersebut.

Bagi yang tidak mengetahui, Gogeta adalah gabungan gabungan 2 watak utama iaitu Goku dan Vegeta yang memberikan kuasa yang berlipat kali ganda kepada watak ini.

Anda boleh membeli watak DLC menerusi pas bermusim. Anda juga boleh membeli secara berasingan bermula minggu ini.


Standard Baru Bluetooth Kini Sudah Rasmi!

Protokol Bluetooth 5 diumumkan pada 16 Jun yang lalu, dan setelah beberapa bulan berlalu, kini ia secara sah sudah ada di pasaran sebagai teknologi yang sedia untuk digunakan.

Penambahan terbesar kepada standard sedia ada adalah liputan jarak, kelajuan, kapasiti dan keserasian operasi. Bluetooth 5 diramal akan memainkan peranan penting di dalam ekosistem teknologi kini dan masa hadapan. Contoh terbaik adalah di dalam ekosistem rumah pintar yang memerlukan liputan sambungan yang luas, kemampuan pindahan data yang tinggi dan juga mampu beroperasi di antara beberapa peranti dengan sistem operasi berbeza.

Di dalam masa 2 sehingga 6 bulan, kita akan dapat melihat fasa pertama produk elektronik dengan kemampuan Bluetooth 5. Jika anda mahu melihat dengan lebih awal produk-produk dengan kemampuan Bluetooth 5, pastikan anda tidak terlepas mengikuti perkembangan acara CES 2017 yang akan berlangsung awal Januari nanti.


Unison Memperoleh PRICE Systems untuk Memperluas Keupayaan dan Kehadiran Global

Keupayaan Model-Based Cost Engineering™ (MBCE™) PRICE System Yang Tiada Tandingan Melengkapkan Platform Perisian Perusahaan Unison

DULLES, Virginia, 21 April 2021 /PRNewswire/ — Unison, penyedia terkemuka bagi Pengurusan Kontrak, Pengurusan Program serta Pemerolehan perisian dan pemahaman untuk kontraktor kerajaan dan agensi persekutuan, hari ini mengumumkan pengambilalihan PRICE Systems, LLC – penyedia global terkemuka bagi perisian Model-Based Cost Engineering™ yang canggih untuk sokongan keputusan.

Unison dan PRICE Systems bersama-sama memberikan perkhidmatan kepada misi kerajaan, profesional pemerolehan, kontraktor kerajaan dan pengilang yang paling maju di dunia.

“Program misi penting pelanggan kami terus berkembang menjadi semakin rumit.  Amalan terbaik PRICE Systems iaitu pemikiran kepemimpinan dan perisian dipacu data yang tiada tandingan merupakan kaedah terbaik untuk menguruskan kerumitan dan mengurangkan risiko,” kata Reid Jackson, Ketua Pegawai Eksekutif Unison.

“Gabungan perisian perusahaan dan Platform Pemahaman Unison dengan perisian analitik, algoritma dan permodelan canggih kami akan memberikan pelbagai manfaat dan keupayaan baharu kepada organisasi terkemuka,” kata Tony Demarco, Ketua Pegawai Eksekuti PRICE Systems.

PRICE® memberikan sokongan keputusan dan perisian analitik berdasarkan fakta, kuasa ramalan dan anggaran yang diyakini.  Selama lebih 45 tahun, organisasi kerajaan di seluruh dunia, rakan vendor mereka dan pengilang komersial terkemuka telah bergantung kepada kepakaran, amalan terbaik dan perisian kos berdasarkan penyelidikan PRICE yang terbukti dan sentiasa dimajukan.  MBCE™ PRICE membolehkan para jurutera, pakar harga serta peneraju program dan pembangun perniagaan (BD) untuk menganggarkan kos, jadual dan risiko dengan lebih pantas, tepat dan konsisten.

PRICE Systems mempunyai pejabat AS di New Jersey, Ohio dan pejabat antarabangsa di Perancis, United Kingdom dan Jerman.

Perisian awan dan di premis Unison serta produk maklumat dan pasarannya yang selamat menyokong lebih 200,000 pengguna yang terdiri daripada kontraktor utama persekutuan yang terkemuka, semua agensi di peringkat kabinet AS dan program pertahanan (DoD) utama. Semua pembangunan perisian dan sokongan disediakan di dalam Amerika Syarikat.

Selama lebih 30 tahun, Unison sentiasa memajukan penyelesaian perisian dan pemahaman untuk membantu para pelanggan mencapai misi mereka dengan cekap. Unison beribu pejabat di Dulles, Virginia dan mempunyai pejabat di Tysons Corner, Virginia, Clearfield, Utah dan San Diego, California.

Untuk maklumat lanjut, sila layari www.UnisonGlobal.com

Keywords: Computer Software Computer/Electronics Acquisitions, mergers, takeovers


MSC Memperkenalkan Bil Muatan Elektronik Baharu kepada Pelanggan di Seluruh Dunia dengan Penggunaan Platform WAVE BL

– Pelanggan MSC akan menerima bil muatan secara elektronik tanpa sebarang perubahan atau gangguan pada operasi harian perniagaan mereka.

– Penghapusan kertas daripada transaksi perkapalan akan menjadikan setiap aspek perkapalan kontena komersial lebih mudah, lebih pantas, lebih berkesan dan lebih selamat.

– Industri perkapalan dapat menjimatkan hampir USD4 bilion dengan beralih kepada eBL.

– Bil muatan elektronik (eBL) membantu mengurangkan kesan gangguan perdagangan terhadap aliran kargo semasa pandemik COVID-19.

GENEVA, 28 April 2021 /PRNewswire/ — MSC Mediterranean Shipping Company, peneraju global dalam perkapalan dan logistik kontena memperkenalkan bil muatan elektronik (eBL) secara rasmi kepada para pelanggannya di seluruh dunia, berikutan kejayaan fasa rintis yang menggunakan penyelesaian pada platform rantaian blok bebas WAVE BL. eBL ini membolehkan penghantar dan pihak berkepentingan dalam rantaian bekalan utama yang lain menerima dan menghantar dokumen bil muatan secara elektronik tanpa sebarang perubahan atau gangguan terhadap operasi harian perniagaan.

WAVE BL ialah suatu sistem berasaskan rantaian blok yang menggunakan teknologi lejar teragih untuk memastikan semua pihak yang terlibat dalam tempahan penghantaran kargo boleh mengeluar, memindah, mengesah dan menguruskan dokumen melalui rangkaian teragih yang selamat. Pengguna boleh mengeluarkan semua dokumen asal, boleh niaga atau tak boleh niaga dan menukarnya melalui transmisi rakan ke rakan, tersulit dan secara langsung. Pengguna juga boleh mengubah dokumen. Protokol komunikasi WAVE BL diluluskan oleh International Group of Protection & Indemnity Clubs dan memenuhi standard tertinggi industri untuk keselamatan dan kerahsiaan.

“MSC telah memilih WAVE BL kerana ia merupakan satu-satunya penyelesaian yang menyerupai proses tradisional berasaskan kertas yang biasa digunakan oleh industri perkapalan dan pengangkutan kargo,” kata André Simha, Ketua Pegawai Digital & Maklumat Global MSC. “Ia menyediakan alternatif digital kepada semua keupayaan yang boleh dilakukan oleh dokumen cetakan tradisional namun lebih cepat dan lebih selamat.”

Platform WAVE BL boleh digunakan oleh pengeksport, pengimport dan pedagang secara percuma sepanjang tahun 2021 ini. Pengguna hanya membayar untuk mengeluarkan dokumen asal dan mereka tidak perlu melabur dalam mana-mana infrastruktur IT atau membuat perubahan operasi untuk menggunakan perkhidmatan tersebut. Mereka cuma perlu mendaftar melalui laman web MSC: www.msc.com/eBL.

Sokongan berterusan untuk digitalisasi dalam perkapalan

MSC telah lama mengiktiraf kepentingan digitalisasi di seluruh industri perkapalan dan merupakan salah satu pelopor di sebalik transformasi digital industri tersebut. Sebagai pengasas Digital Container Shipping Association (DCSA), MSC telah menyertai beberapa inisiatif yang memfokus dalam mendorong penstandardan, digitalisasi dan saling kendali dalam perkapalan kontena. André Simha juga merupakan Pengerusi DCSA.

Memperkenalkan penyelesaian eBL merupakan suatu langkah penting dalam digitalisasi terhadap keseluruhan industri. “Secara tradisi, industri perkapalan banyak bergantung kepada dokumen kertas fizikal. Antaranya ialah bil muatan (BL) yang merupakan dokumen pengangkutan paling penting dalam perdagangan antarabangsa,” jelas André Simha. “Walaupun terdapat percubaan untuk mencipta penyelesaian eBL pada masa lalu, kami kini berupaya untuk memperkenalkan penyelesaian yang memungkinkan penggunaan eBL secara besar-besaran dan memberi penjimatan yang signifikan kepada industri perkapalan.”

Penjimatan berbilion dolar untuk industri perkapalan

Penyelidikan DCSA menunjukkan bahawa dengan penggunaan eBL hanya sebanyak 50% menjelang tahun 2030, industri ini berpotensi menjimatkan lebih USD4 bilion setahun. Selain daripada penjimatan kos yang signifikan, eBL turut menawarkan pelbagai faedah kepada penghantar seperti menghapuskan faktor ‘Dokumen pengangkutan’ daripada rantaian bekalan. Penghantar boleh memindahkan dokumen elektronik asal dan boleh niaga dengan serta-merta merentasi sempadan. Penyelesaian ini membolehkan pemindahan dokumen yang lebih pantas seterusnya menghasilkan tempoh kitaran pembayaran yang lebih pendek. Proses elektronik juga adalah lebih rentan terhadap pemalsuan, penipuan, kehilangan atau kesilapan manusia.

Seperti penyataan André Simha, “Menghapuskan kertas daripada transaksi perkapalan akan menjadikan setiap aspek perkapalan kontena komersial lebih baik, lebih pantas, lebih berkesan, lebih selamat dan mesra alam sekitar.”

Gadi Rushin, Pengasas Bersama merangkap Ketua Pegawai Eksekutif WAVE BL, “Matlamat kami dari awal lagi adalah untuk mengubah cara dunia menjalankan aktiviti perdagangan melalui digitalisasi dokumen aliran kerja serta memastikan standard undang-undang, keselamatan dan kerahsiaan yang tertinggi. MSC membantu mewujudkan norma perdagangan baharu yang akan mempengaruhi keseluruhan pasaran dan menjimatkan berbilion dolar untuk industri perdagangan.”

Membantu negara-negara yang terjejas teruk oleh COVID-19

Walaupun MSC telah bekerjasama dengan WAVE BL dalam penyelesaian rintis eBL sejak tahun 2019, namun COVID-19 telah mendorong pelaksanaan digitalisasi BL yang lebih hebat. “Pandemik global ini telah menyekat pergerakan manusia dan pengangkutan di banyak tempat,” jelas André Simha. “Kontena yang tidak terkira bilangannya telah tersangkut di pelbagai pelabuhan, terminal, depot dan gudang di seluruh dunia kerana penerima tidak mempunyai dokumen asal BL yang diperlukan untuk mengeluarkan barangan ini di destinasi mereka.”

Kini eBL menangani keperluan semasa yang membolehkan pihak berkepentingan mengatasi sekatan sempadan, gangguan dalam perkhidmatan pos dan gangguan berkaitan pandemik yang lain. Penghantar juga boleh membenarkan para pekerja bekerja secara jarak jauh tanpa menggunakan BL dan dokumen perkapalan yang lain.

Setelah menjalankan projek rintis yang berjaya di negara-negara terpilih sejak tahun 2019, MSC kini memperkenalkan penyelesaian digitalnya kepada semua pelanggan di seluruh dunia yang membuka laluan kepada penggunaan eBL secara meluas. MSC juga sedang meneroka platform eBL yang lain untuk disesuaikan dengan permintaan pasaran.

“Kini, kami memperkenalkan penyelesaian eBL kepada pangkalan pelanggan kami yang luas untuk memastikan lebih banyak pelanggan kami mendapat manfaat daripada kelebihan penyelesaian digital BL. Dalam masa beberapa tahun, kami menjangkakan eBL akan menjadi norma baharu.” kata André Simha.

Untuk maklumat lanjut tentang eBL MSC: www.msc.com/eBL

Untuk maklumat lanjut tentang WAVE BL: www.wavebl.com

Tentang MSC: MSC Mediterranean Shipping Company yang beribu pejabat di Geneva, Switzerland, merupakan peneraju global dalam pengangkutan dan logistik, milik persendirian dan ditubuhkan pada tahun 1970 oleh Gianluigi Aponte. Sebagai salah sebuah syarikat perkapalan kontena terkemuka di dunia, MSC mempunyai 524 buah pejabat di 155 buah negara di seluruh dunia dengan para pekerja seramai lebih 100,000 orang. Dengan akses kepada rangkaian bersepadu bagi sumber pengangkutan jalan raya, kereta api dan laut di seluruh pelosok dunia, syarikat tersebut terkenal dengan penyampaian perkhidmatan global dengan pengetahuan tempatan. Syarikat perkapalan MSC berlayar di lebih 215 laluan perdagangan dan berlabuh di lebih 500 buah pelabuhan.

Untuk maklumat lanjut, sila layari www.msc.com

Tentang WAVE BL: WAVE BL ialah platform kurier digital berasaskan rantaian blok yang menyerupai proses tradisional untuk memindahkan dokumen kertas yang asal — secara elektronik. Penyelesaian kami membolehkan pemindahan Bil Muatan dan dokumen digital unik yang lain dengan segera, tersulit dan disahkan. Platform WAVE BL direka untuk memenuhi keperluan setiap anggota di sepanjang rantaian bekalan daripada pengimport terkecil hinggalah kepada syarikat perkapalan terbesar serta bank.

Untuk maklumat lanjut, sila layari www.wavebl.com

Keywords: Banking/Financial Service Computer/Electronics Maritime/Shipbuilding Transportation New products/services Blockchain Financial Technology


Kemas Kini iOS 10.3 Membawakan Kepantasan Sistem Yang Menyeluruh

Apple iOS 10.3 baru sahaja dilancarkan dengan fungsi mencari AirPods diperkenalkan dan penambahbaikan fungsi CarPlay. Namun fungsi-fungsi tersebut bukanlah perkara utama yang ditekankan Apple dalam kemas kini tersebut. Sebaliknya di dalam iOS 10.3, Apple memperkenalkan Apple File System (APFS) yang terbaru. Sistem fail ini yang diumumkan pada WWDC tahun lepas, telah direka supaya ia cukup optimum dengan peranti iPhone, iPad, Apple Watch, Mac dan Apple TV.

Sistem Hierarchical File (HFS) yang digunakan pada versi sebelum ini pada asalnya direka untuk peranti Mac dengan cakera liut atau keras, dan tidak optimum untuk peranti mudah alih yang moden dengan penyimpanan jenis solid state. Sistem fail terbaru pada iOS 10.3 ini akan memberikan pengalaman penggunaan yang lebih lancar dan pantas kepada pengguna iOS.

APFS direka bagi menawarkan bacaan latency yang rendah, ini sekaligus akan meningkatkan kelajuan proses read dan write pada peranti iOS atau Mac. Apple sudah pun melakukan demonstrasi sistem ini semasa acara WWDC tahun lepas dengan menunjukkan bagaimana APFS menjimatkan masa pada proses salinan fail yang lebih pantas berbanding HFS +.


Honeywell Lancar Penawaran Perisian-sebagai-satu-Perkhidmatan Sistem Pengurusan Gudang Sokong E-Dagang di Asia Tenggara

Penyelesaian perisian boleh diskala, disesuaikan dan tersedia pasang-dan-pakai sepenuhnya dengan pasaran dan kurier utama

KUALA LUMPUR, Malaysia, 16 April 2021 /PRNewswire/ — Honeywell (NYSE: HON) hari ini mengumumkan pelancaran penawaran perisian-sebagai-satu-perkhidmatan baharu Sistem Pengurusan Gudang (WMS) untuk gudang, pusat pengedaran dan pusat pemenuhan e-dagang di Asia Tenggara.

Sistem WMS berasaskan awan yang boleh diskala ini direka bentuk agar dapat berfungsi pasang-dan-pakai dengan pasaran yang diintegrasikan dengan sistem sedia ada dan terhubung dengan platform e-dagang dan perkhidmatan kurier utama di rantau ini.

Penawaran SaaS baharu ini sesuai untuk pelanggan yang ingin memulakan penyelesaian pengurusan gudang yang dapat berintegrasi dengan pasaran dan kurier utama, mengendalikan SKU dan pesanan, mempunyai kecekapan mengambil dan menyusun serta ketepatan pesanan.

“Kami dengan sukacitanya memperkenalkan penawaran SaaS baharu ini untuk pengurusan gudang di Asia Tenggara, rantau yang menyaksikan penerimaan e-dagang utama dunia sejak beberapa tahun kebelakangan ini,” kata Jonathan Kwok, Pengurus Besar, Honeywell Logistics Solutions. “Perisian berasaskan awan kami terbukti dapat membantu perniagaan e-dagang meningkatkan prestasi mereka dalam mengurus gudang, pengangkutan dan penawaran pesanan dengan ketara. Penyelesaian kami mudah digunakan dan tidak memerlukan pelanggan membayar kos tambahan yang dikaitkan dengan infrastruktur IT dan pengehosan.”

Sistem ini didatangkan dengan persediaan yang dirancang terlebih dahulu yang tidak memerlukan kajian rangka tindakan untuk memulakannya, membolehkan tempoh pendahuluan yang pendek bagi tujuan pelaksanaan. Sistem ini tidak memerlukan kos infrastruktur IT atau pengehosan khas dan ia boleh diskalakan serta disesuaikan sepenuhnya. Penyelesaian ini mengautomasikan proses pemenuhan dan menyediakan perkhidmatan pengambilan produk kumpulan untuk SKU tunggal dan berbilang.

Telahpun digunakan di China, WMS Honeywell membantu mengurus lebih daripada 12 juta meter persegi ruang gudang. Semasa festival membeli belah dalam talian “Hari Bujang” China 11 November lalu – salah satu hari e-dagang yang terbesar di dunia – sistem perisian ini membantu memproses lebih daripada 1.6 juta pesanan bagi setiap gudang sehari. Jualan e-dagang di rantau Asia Pasifik dijangka mencecah $3 trilion menjelang tahun 2021.

Tahun lalu, Indonesia, Thailand, Malaysia, Filipina, Singapura dan Vietnam menyaksikan pertumbuhan yang luar biasa dalam penerimaan e-dagang yang melebihi purata global.

E-dagang menawarkan peluang yang belum pernah tersedia sebelum ini kepada perniagaan dan pengguna. Ia memperluaskan pasaran dengan memberi keupayaan kepada pengguna untuk membeli rangkaian produk dan perkhidmatan yang lebih luas daripada perniagaan tempatan mahupun asing. E-dagang mentransformasikan cara firma-firma beroperasi dengan menetapkan semula pengurusan inventori, pengedaran dan khidmat pelanggan, e-dagang turut mengusahakan rangkaian bekalan, perkhidmatan dan model perniagaan baharu. Kesemua ini dikaitkan dengan peningkatan kecekapan, penggunaan aset yang lebih baik, penghantaran yang lebih pantas ke pasaran dan kepada pengguna serta khidmat pelanggan yang lebih baik.[1]

Honeywell (www.honeywell.com) ialah sebuah syarikat teknologi Fortune 100 yang menyampaikan penyelesaian khusus industri termasuk produk dan perkhidmatan aeroangkasa; teknologi kawalan untuk bangunan dan industri; serta bahan prestasi secara global. Teknologi kami membantu segala-galanya bermula daripada pesawat, bangunan, kilang pembuatan, rantaian bekalan dan pekerja menjadi lebih terhubung bagi menjadikan dunia kita lebih pintar, lebih selamat dan lebih lestari. Untuk berita dan maklumat lanjut mengenai Honeywell, sila kunjungi www.honeywell.com/newsroom.

Keywords: Computer Software Computer/Electronics Transportation New products/services


Peranti Xiaomi Mula Menerima Kemaskini MIUI8 Bermula 16 Ogos 2016

Hari ini, Xiaomi dengan rasminya mengumumkan OS MIUI8 untuk peranti Xiaomi pada peringkat global. Sebelum ini, mereka telah memperkenalkan MIUI8, tetapi untuk pasaran China sahaja.

Xiaomi akan memulakan ujian beta terbuka untuk MIUI8 pada 11 Julai 2016, dan menawarkannya dalam bentuk stabil kepada semua pengguna Xiaomi bermula 16 Ogos 2016.

Di antara peranti yang bakal menerima kemas kini MIUI8 adalah Mi 2/2S, Mi 3, Mi 4, Mi 4i, Mi 5, Mi Note, Mi Max 32GB, Redmi 1S, Redmi 2, Redmi 2 Prime, Redmi Note 3G, Redmi Note 4G, Redmi Note Prime, Redmi Note 2, Redmi Note 3 Qualcomm.

MIUI8 menawarkan penambahbaikkan pada rekaan serta membawakan beberapa ciri-ciri baru yang tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting.


Flash Plus 2 Dengan RAM 3GB, Kini Boleh Didapati Di Lazada

Pelancaran rasmi siri Flash Plus 2 terbaru pada 24 Mei yang lalu telah memperlihatkan ketampilan kerangka logam premium yang menawarkan kombinasi ‘perkakasan’ dan juga ‘perisian’ yang terbaik.

Kini, Flash Plus 2 dengan memori RAM 3GB dan memori dalaman 32GB akhirnya akan dijual secara eksklusif di Lazada Malaysia dengan harga RM729 bermula 28 Jun 2016 ini.

Untuk RAM 2GB dengan memori dalaman sebesar 16GB, ia dijual dengan harga RM599.


Reviu Eksklusif: Huawei nova 3i, 5 Perkara Yang Kami Minat

Adakah penampilan siri nova baharu menepati permintaan anda bagi langkah seterusnya dalam menukar peranti baru? Sekiranya anda masih ragu-ragu lagi, apa kata baca dahulu apa yang kami minat pada Huawei nova 3i sebelum membuat keputusan?! Kalau anda generasi yang stylo, jangan berlengah-lengah lagi! Jom~

Nova 2i merupakan peranti Huawei pertama yang hadir dengan paparan FullView, kini nova 3i telah tampil dengan paparan FullView Display 2.0 yang mampu memberikan ruang penglihatan yang lebih luas.

Paparan 6.3 inci FHD+ (2340 x 1080 piksel) dengan kepadatan 409ppi dapat merasai kepuasan semasa menonton filem, video atau bermain permainan.

Rekaan takuk pada skrin mungkin tidak ramai yang suka sangat, tidak apa tutup sahaja dan kembali ke skrin penuh!

Nova 3i merupakan peranti pertama yang menghadiri dengan cip pemproses Huawei Kirin 710 dengan kelajuan 2.2GHz, di bawah 4GB RAM dan 128GB ROM cukup memadai untuk penggunaan seharian.

Tambahan lagi keupayaan teknologi AI memastikan prestasi peranti mampu mencapai tahap yang lebih menakjubkan.

GPU Turbo boleh dikatakan teknologi yang dinanti-nantikan oleh kaki gamer. Ia bukan sahaja mampu mempertingkatkan prestasi peranti dengan kelajuan yang unggul, bahkan pengalaman bermain permainan PUBG Mobile dan Mobile Legends juga lebih lancar dan mempunyai grafik yang menonjol.

Lebih-lebih lagi, pilihan ciri AI Game Suite juga memastikan permainan tidak terganggu sekiranya ada panggilan masuk, kerana ia hanya akan memaparkan pada bahagian atas skrin dengan saiz yang kecil.

Apa yang istimewa sangat pada nova 3i? Tentunya binaan dwi lensa pada kamera hadapan! 24MP + 2MP dengan sokongan AI mampu menawarkan penggambaran swafoto yang cukup sempurna.

Sebanyak 8 scenario boleh dikenalpasti melalui kamera swafoto ini, termasuk Blue sky, Plant, Night, Flower, Beach, Room, Snow dan Stage.

Gambar swafoto lebih sempurna dengan adanya teknologi AI + HDR Pro, kerana teknologi ini akan mengenalpasti pencahayaan di sekeliling anda sekaligus melaras warna yang paling tepat.
Qmoji

Animasi Qmoji membolehkan anda mereka emoji sendiri dan berkongsi kepada kawan-kawan di sosial media.

Selain kamera swafoto yang terdapat banyak ciri-ciri menarik, panel belakang yang diserikan dengan dwi lensa 16MP + 2MP ini juga sangat istimewa.

Sebanyak 22 scenario boleh dikenalpasti menjadikan nova 3i ini antara peranti dalam kelas pertengahan yang sungguh bagus.

Sokongan Master AI sentiasa menjanjikan penggambaran sama ada AI Bokeh untuk potret atau AI Assisted Composition untuk gambar dalam kumpulan boleh diambil dengan sempurna seperti peranti flagship.

Sepanjang menggunakan Huawei nova 3i, apa yang menarik minat kami selain rekaan yang seakan peranti premium, tentunya keupayaan kamera. Bagi sebuah peranti yang memfokuskan pada golongan pemuda-pemudi stylo, tidak dapat dinafikan kehebatan 24MP + 2MP kamera swafoto dengan pelbagai ciri-ciri menarik yang dipertaruhkan.

Tidak kurang hebat juga kamera utama yang beresolusi 16MP + 2MP dengan sebanyak 22 scenario dapat dikenalpasti. Ketepatan dan kelajuan tidak perlu dikatakan lagi, apatah lagi ciri-ciri sampingan dengan bantuan teknologi AI memang menarik minat pengguna.

Selain penggambaran, Kirin 710 bersama GPU Turbo juga berjaya mengekalkan kelancaran peranti dan ini tentu disukai ramai kaki gamer. Dari rekaan elegan hingga kualiti dalaman, nova 3i membuktikan ia sebuah peranti premium yang berharga mampu milik khas untuk pemuda-pemudi.


Macpie Distribution Kini Pengedar Sah Peranti Pintar Nokia!!!

Ada berita yang menarik buat anda apabila macpie Berhad yang merupakan anak syarik macpie Distributib Sdn bhd mengumumkan bahawa mereka telah dilantik sebagai pengedar sah HMD Global (Nokia Mobile Home) Malaysia.

Macpie akan mengedarkan telefon pintar jenama Nokia tersebut melalui rakan saluran dan rakan syarikatnya.


Nokia 9 Ilham Dari Model Konsep?!

Ekosistem Windows Phone pada setiap model Nokia sebelum ini ibarat “Hidup segan mati tak mahu”, terus menjatuhkan jenama lagenda ini sendiri. Namun, Nokia tidak berputus asa dan ingin bangun semula dengan menggunakan Android sebagai platfom utama pada setiap peranti yang akan dikeluarkan.

Setelah Nokia 6 diperkenalkan, seorang pakar reka bentuk dari Facebook telah membuat satu ilustrasi diberi nama Nokia 9. Jika diperhatikan paparan yang digunakan, ia hadir dengan paparan skrin 5.5 inci dilengkapi sistem stereo speaker untuk pengalaman hiburan yang mengasyikkan.

Masih mengekalkan reka bentuk trademark Nokia yang bersegi, malah pada versi konsep ini telah membuang ruang yang tidak diperlukan supaya bingkai nampak lebih nipis dan kecil. Dari sisi dalaman pula, kemungkinan pada Nokia akan datang ini menggunakan sistem Android O yang terbaharu, cip pemprosesan Snapdragon 835 yang berkuasa dan mempunyai dua kamera berkembar di bahagian belakang.

Selain itu, pereka konsep ini percaya pihak Nokia akan kekalkan imej tahan lasak mereka dengan meletakkan fungsi kalis air. Pencipta tersebut mengandaikan bahawa Nokia sangat berpontensi untuk membangunkan peranti sedemikian.


Top 10 Aplikasi & Permainan Mengikut Kategori Yang Paling Banyak Dimuat Turun Tahun 2019

Selamat Tahun Baru 2020! Pasaran peranti mudah alih tetap meriah dengan kehadiran peranti baharu bersama teknologi terkini. Bagi aplikasi dan permainan mudah alih, Apptopia baru-baru ini telah berkongsi senarai top 10 aplikasi dan permainan yang paling banyak dimuat turun tahun 2019 mengikut kategori.

Sebut sahaja permainan mudah alih, ramai yang akan fikirkan PUBG Mobile atau Call Of Duty: Mobile, tetapi kedua-dua permainan hangat ini hanya berada di kedudukan ke-9 dan ke-10. Sebaliknya Garena Free Fire menjadi permainan paling banyak dimuat turun dengan 266.9 juta kali dalam tahun 2019, diikuti dengan Subway Suffers dan Color Bump 3D.

Bagi kategori Social/Messaging, aplikasi WhatsApp mencatat sebanyak 759.4 juta kali berada di kedudukan pertama, diikuti TikTok dan Messenger. Entertainment pula YouTube hanya berada di kedudukan ke-2, yang pertama adalah Netflix dengan bilangan muat turun sebanyak 236.6 juta kali.


Studio Khas Untuk Filem VR Dari Samsung Dan Sundance

Perkembangan teknologi VR semakin rancak dengan pembangunan aplikasi dan fungsi baru. Tidak cukup dengan itu, kini terdapat lagi satu berita baik buat mereka yang mengikuti rapat perkembangan teknolgi ini.

Samsung dan Sundance telah mengumumkan akan bekerjasama dalam membangunkan studio khas bagi filem VR, ianya bakal dibina di bandar New York dan setakat ini Samsung masih sangat berahsia dalam berkongsi butiran mengenai studio tersebut. Menurut wakil Samsung, Marc Mathiew (Head Marketing), Samsung sukakan cerita dan studio tersebut dibina atas tujuan menyampaikan cerita kepada orang ramai.

Dijangkakan studio tersebut tidak akan hanya terhad kepada penggambaran 360 darjah, malah ia akan digunakan bagi tujuan yang pelbagai. Penglibatan Sundance juga amat penting kerana badan tersebut sememangnya terkenal dalam industri perfileman serta sanggup memberikan sokongan penuh terhadap apa sahaja pembaharuan dan idea baru dalam industri seni tersebut.


Lenovo Legion Phone Duel 2 Kini Di Malaysia – Dijual Pada Harga Bermula Dari RM3299!!!

syarikat teknologi terkemuka dunia, melancarkan telefon bimbit utamanya, Lenovo Legion Phone Duel 2, di Malaysia. Dengan harga runcit yang disyorkan bermula dari RM3,299, Lenovo Legion Phone Duel adalah peranti  yang dinanti-nantikan oleh pemain gim Malaysia.

Untuk masa yang terhad, rakan kerjasama eksklusif Lenovo, Maxis, memberikan promosi khas untuk pengguna Maxis dan Hotlink ketika mereka membeli Lenovo Legion Phone Duel 2 baru dari yang terpilih kedai yang mengambil bahagian.

Ketersediaan Produk, Harga, dan Promosi Istimewa

Lenovo Legion Phone Duel 2 kini tersedia untuk rakyat Malaysia di Kedai Eksklusif Lenovo (LES) di seluruh negara dan di kedai rasmi di Lazada dan Shopee. Harga runcit yang disyorkan bermula dari:

Antara 28 Jun hingga 31 Julai 2021, pengguna Maxis dan Hotlink akan menerima pemberitahuan mengenai promosi eksklusif melalui aplikasi Maxis dan Hotlink mereka. Promosi ini akan memberi mereka Lenovo 500 Bluetooth In-Ear percuma Fon kepala, bernilai RM189, dengan pembelian Lenovo Legion yang baru Telefon Duel 2 dari kedai yang dipilih.


(KHABAR ANGIN) Samsung Akan Memperkenalkan Galaxy Tab S3 Pada Awal September?!

Sebuah gambar spesifikasi telah tertiris di laman sesawang dan ia dikhabarkan adalah model terbaru Samsung. Samsung yang baru sahaja melancarkan smartphone terbarunya Galaxy A9 Pro di pasaran Malaysia, dikhabarkan akan memperkenalkan tablet terbarunya pada bulan September 2016 ini.

Seperti sedia maklum, terdapat satu pameran pada bulan September yang dikenali sebagai IFA 2016 dan Samsung merupakan salah satu pengeluar yang pastinya mengambil bahagian.

Apakah spesifikasi dan ciri-ciri baru yang akan dibawakan oleh tablet berkenaan, masih menjadi tanda tanya! Tetapi editor pasti spesifikasi serta rekaan tablet berkenaan akan dapat dilihat tidak lama lagi. Tiada sebarang maklumat rasmi daripada pihak Samsung, tetapi editor rasa buat masa sekarang lebih ramai yang menungggu pelancaran Samsung Galaxy Note 7  berbanding tablet ini kan?


Bina Ekosistem Pemesejan 5G Baharu dan Perkasa Ekonomi Baharu Digital

SHENZHEN, China, 24 Februari 2021 /PRNewswire/ — Di MWC Shanghai, ZTE dan GSMA menganjurkan Forum Pemesejan 5G: Membina Ekosistem Pemesejan 5G Baharu dan Memperkasa Ekonomi Baharu Digital. Forum berkenaan menggamit pemimpin-pemimpin industri daripada GSMA, CCSA (China Communications Standards Association), AFCA (Asia Financial Cooperation Association), China UnionPay, Zhejiang Meteorological Service Centre, China Telecom, China Mobile, China Unicom, KDDI Jepun dan operator terkemuka lain dari seluruh dunia, selain vendor Pemesejan 5G yang terkemuka seperti ZTE, Guodu Interconnection, Shanghai Dahantricom Corporation dan Whale Cloud Technology. Lebih daripada 300 eksekutif dan pakar daripada kerajaan, operator dan perusahaan dari serata dunia turut hadir, secara dalam talian mahupun luar talian, untuk berkongsi pengalaman mereka dalam Pemesejan 5G dan meninjau prospek aplikasi mereka.

Pada April tahun lalu, ketiga-tiga operator utama di China bersama-sama menyiarkan kertas putih yang bertujuan untuk menjadikan perkhidmatan Pemesejan 5G sebagai satu perkhidmatan maklumat dan komunikasi 5G sejagat dengan sokongan berbilang terminal, liputan luas dan pemerkasaan pelbagai industri. Dalam tahun yang sama, GSMA mengeluarkan spesifikasinya yang menunjukkan bahawa Pemesejan 5G harus dimasukkan ke dalam fungsi wajib terminal 5G. Ketika ini, piawaian industri yang berkaitan telah dirumuskan di China.

Wang Xiang, Naib Presiden Kanan (SVP) ZTE, berkata: “Pemesejan 5G berpotensi mempunyai masa depan yang cerah. Bagi membantu memacu ekonomi digital. ZTE berharap agar dapat memberi sokongan penuh kepada operator bagi membina rangkaian Pemesejan 5G dan membangunkan perkhidmatan, memanfaatkan teknologi Pemesejan 5Gnya dan pengalaman komersial. ZTE juga akan bekerjasama dengan rakan kongsi huluan dan hiliran dalam rantaian industri, termasuk operator, pengeluar terminal, penyedia perkhidmatan dan pengguna perusahaan bagi membina ekosistem aplikasi Pemesejan 5G.”

Hari ini, melalui usaha bersama tiga operator Cina yang utama dan rakan kongsi rantaian industri, ekosistem industri Pemesejan 5G telahpun terbentuk. Dari segi aplikasi komersialnya, ketiga-tiga operator utama tersebut, bersama-sama ZTE dan rakan kongsi peralatan rangkaian yang lain, mempromosikan dengan aktif pembinaan platform Pemesejan 5G dan rangkaian tersebut kesemuanya telah memenuhi syarat aplikasi komersial berskala besar. Dari segi aplikasi terminal, lebih daripada 60 terminal daripada pengeluar telefon mudah alih arus perdana telah dikeluarkan bagi menyokong Pemesejan 5G sehingga kini. Dari segi pembinaan ekosistem aplikasi, Pemesejan 5G memperlihatkan sepenuhnya senario aplikasi inovatif yang dapat disepadukan dengan beribu-ribu industri. ZTE menyokong ketiga-tiga operator utama tersebut untuk menjalankan kajian industri, mengadakan pertandingan pembangun dan percubaan komersial serta telah menginkubasikan lebih 300 aplikasi dalam sembilan industri utama seperti kerajaan dan kewangan.

“Dengan mempelajari daripada kes-kes di Jepun, Korea Selatan dan Amerika Syarikat, ketiga-tiga operator tersebut akan berusaha untuk meneroka dengan aktif kerjasama ekologi serta membangun bersama-sama. Mereka akan berusaha untuk memusatkan sumber dan membangunkan sepenuhnya nilai rangkaian yang dinyatakan dalam Hukum Metcalfe, meletakkan asas demi saling hubungan yang lebih baik dan akses yang seragam untuk CSP pada masa depan,” kata Zhang Yunyong, anggota CPPCC dan Pengurus Besar Pusat Produk di China Unicom.

Pada masa kini, trend dilihat menuju ke arah ekonomi digital. “Pemesejan 5G memperkasa beribu-ribu industri dan akan menghubungkan langkah terakhir perkhidmatan untuk mendekati pengguna dalam ekonomi digital,” kata Wang Quan, Naib Presiden ZTE, dalam satu ucapan dasar. “ZTE komited untuk menjadi pemacu ekonomi digital dan membina saluran pesanan langkah terakhir yang ‘paling luas dan paling pantas’ untuk pengguna. Penyelesaian platform Pemesejan 5G AnyMessaging ZTE menyokong AnyNetwork (sebarang akses rangkaian), AnyService (sebarang akses aplikasi industri), AnyWhere (sebarang penggunaan persekitaran awan) dan AnyScale (sebarang penggunaan kapasiti),” jelas beliau. “ZTE akan terus membina platform Pemesejan 5G yang terkemuka dalam teknologi dan yang utama dari segi komersial untuk operator. Semua siri telefon mudah alih 5G ZTE yang dilancarkan tahun ini akan menyokong Pemesejan 5G dan platform Pemesejan 5G ZTE menerajui percubaan dan kini bersiap sedia untuk dikomersialkan. Kami akan berusaha sedaya upaya untuk menyokong operator bagi menggalakkan liputan penuh terminal. Bagi mempercepatkan penaiktarafan industri, kami telah melancarkan Openlab 2.0 dan mengeluarkan sistem pensijilan pertama dalam industri ini, memberi cadangan kepada CSP mengenai teknologi, operasi dan latihan Pemesejan 5G. Empat CSP pertama telah memperoleh sijil berkenaan. Kami juga akan bekerjasama dengan China Telecommunication Technology Labs (CTTL) dalam bidang pensijilan Pemesejan 5G,” sambung beliau.

Tambahan pula, dengan penaiktarafan era-5G untuk perkhidmatan pesanan ringkas tradisional, Pemesejan 5G telah diiktiraf secara meluas oleh operator global. Wang Quan mengesahkan bahawa “Pemesejan 5G harus membangun seiring dengan skop global bagi membina ekosistem Pemesejan 5G bertaraf global.” Di forum berkenaan, ZTE mengumumkan rancangan kerjasama Pemesejan 5G global dan melancarkan inisiatif ‘Percubaan 0 CAPEX’ yang akan menyediakan operator global dengan percubaan Pemesejan 5G 0 CAPEX berasaskan awan awam. ZTE akan mengundang rakan kongsi rantaian industri global untuk membina ekosistem Pemesejan 5G global dan mempromosikan faedah-faedah perkhidmatan Pemesejan 5G global.

Pada masa akan datang, sebagai aplikasi 5G pertama dalam penggunaan komersial secara besar-besaran yang menyediakan perkhidmatan untuk khalayak awam dan pengguna industri, Pemesejan 5G akan membawa manfaat teknologi 5G dan perkhidmatan digital kepada berbilion-bilion pengguna di seluruh dunia. Pemesejan 5G mendemonstrasikan konsep “Sains demi Kebaikan”, lalu membolehkan semua pengguna menikmati kemudahan daripada perkhidmatan pintar, membawa model baharu ke dalam transformasi digital industri, menyuntik momentum ke dalam pembangunan ekonomi digital dan memperkasakannya dengan ciri-ciri yang selama dan membawa manfaat sejagat.

Margaret Ma ZTE CorporationTel: +86 755 26775189Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment New products/services Trade show news


Jualan Stok Habis Dari Mac Studio! RM1,225 Boleh Dapat iPhone 6!

Produk Apple bukannya semua orang pun mampu beli, betul tak?! Kalau anda salah seorang peminat Apple tetapi selalu “tersangkut” dengan tawaran harga yang tinggi sangat, well jualan stok habis dari mac studio mungkin membantu!!!

Perlu diingatkan, bilangan unit produk Apple dan warna adalah terhad, setiap pembelian akan ditawarkan jaminan selama setahun. Anda boleh kunjungi kedai mac studio yang terdekat mulai sekarang, tawaran ini juga terbuka kepada pembelian atas talian.

Selain itu, mac studio turut menawarkan promosi pada produk “open box”, bermaksud produk yang jarang digunakan dan dikembalikan. Juruteknik akan menguji dan membaikipulih jika perlu, untuk memastikan produk tersebut dalam keadaan baik seperti yang baru.

Semua produk “open box” datang sekali dengan kotak pembungkusan dan lengkap dengan aksesori. Tempoh jaminan mungkin berbeza untuk setiap produk di atas.


Rekaan Konsep iPhone 14 Pamer Panel Belakang Yang Unik!

Walaupun iPhone 13 belum dilancarkan, beberapa pereka tidak dapat menahan diri dan mula merancang untuk iPhone 14.

Rekaan sekekelingnya persis siri iPhone 12 namun apa yang unik adalah rekaan panel belakangnya. I hadir dengan skrin yang berbentuk L di bahagian belakang.

Skrin kedua di belakang ini mempamerkan bateri, AirTag dan beberapa lagi fungsi pada telefon ini. susunan kamera seperti biasa disusun di dalam kotak segi empat.

Ramai netizen yang meluahkan pandangan mengenai rekaan yang ni tampak berbeza dengan telefon iPhone sebelum ini.

Namun ia hanya rekaan konsep. Kita nantikan perkembangan peranti ini nanti.


Linksys dan Qualcomm Melancarkan Hotspot Mudah Alih 5G dan Wi-Fi 6 yang Pertama di Korea dan Hong Kong

Menyediakan persekitaran rangkaian terbaik pada bila-bila masa, di mana-mana sahaja dengan teknologi terkini

LOS ANGELES, 1 November 2020 /PRNewswire/ — Linksys, Bahagian hubungan kediaman dalam lingkungan entiti Belkin International dan Foxconn Interconnect Technology (FIT), memperkenalkan Hotspot Mudah Alih 5G dan Wi-Fi 6 yang pertama di Korea bersama Korea Telecom (KT), pembawa mudah alih terbesar di Korea dan di Hong Kong bersama-sama CSL. Hotspot Mudah Alih Linksys 5G didayakan oleh Sistem Qualcomm® Snapdragon™ X55 5G Modem-RF dan sistem perhubungan mudah alih Qualcomm® FastConnect™ 6800.

Hotspot Mudah Alih Linksys 5G memanfaatkan 5G dan Wi-Fi 6 untuk kepantasan dan kelancaran perhubungan yang menakjubkan. Peranti tersebut merupakan hotspot mudah alih 5G paling ringan dan nipis di dunia dan merangkumi satu port USB-C dengan Qualcomm® Quick Charge™ Technology, yang memastikan peranti dijana dan dihubungkan secara optimum pada kediaman atau di mana-mana sahaja.

Hostspot Mudah Alih Linksys 5G membolehkan rangkaian yang pantas dan stabil menggunakan standard Wi-Fi 6 terkini dan teknologi Wi-Fi (802.11ax) dwijalur. Dengan penambatan USB yang menyokong data berkelajuan tinggi LTE serta berkapasiti besar, pengguna akan kekal terhubung tanpa mengira persekitaran atau situasi mereka.

“Hotspot mudah alih sangat penting untuk penggunaan rangkaian tanpa wayar yang pantas dan lancar dalam pelbagai persekitaran, yang membolehkan peningkatan hubungan, mobiliti dan produktiviti dalam banyak kes penggunaan,” kata L.C. Wu, Ketua Pegawai Operasi, Bahagian Kediaman Terhubung (Linksys, Wemo, Phyn), Belkin International. “Linksys teruja untuk melancarkan hotspot mudah alih 5G pertama yang menyokong 5G dan Wi-Fi 6 di Korea dengan KT dan Hong Kong dengan CSL. Kami akan terus melancarkan peranti 5G inovatif baharu di seluruh dunia dan menjangkakan lebih ramai pengguna akan menikmati kehidupan mudah alih yang cepat dan stabil dengan produk kami.”

“Kami gembira dapat bekerjasama dengan Linksys untuk menyediakan Hotspot Mudah Alih 5G yang dijana oleh Sistem Modem-RF Snapdragon X55 5G bersama-sama sokongan untuk FastConnect 6800 kami,” kata Gautam Sheoran, Pengarah Kanan Pengurusan Produk Qualcomm Technologies, Inc. “Bersama-sama, 5G dan Wi-Fi 6 dapat menyokong tenaga kerja jarak jauh dengan lebih baik dan meningkatkan hubungan rangkaian secara keseluruhan dengan kelajuan, kebolehpercayaan dan fleksibiliti dalam mengubah cara dunia dihubungkan.”

Tentang Linksys Jenama Linksys merintis perhubungan tanpa wayar sejak ia mula dilancarkan pada tahun 1988 sebagai jenama penghala pertama berjumlah 100 juta unit yang dibekalkan ke seluruh dunia. Dikenali sebagai Teknologi Velop Intelligent Mesh™ yang memenangi pelbagai anugerah dan perisian pengimbas gerakan Linksys Aware WiFi bersepadu, Linksys membolehkan gaya hidup yang terhubung dengan kawalan kediaman dan perniagaan yang dipermudahkan, keselamatan yang ditingkatkan dan akses Internet yang lancar melalui ciri-ciri inovatif, aplikasi dan ekosistem rakan kongsi yang dipertingkatkan. Produk Linksys dijual di lebih daripada 60 buah negara dan boleh didapati di pusat peruncit utama di seluruh dunia.

Tentang Belkin International Pada tahun 2018, Foxconn Interconnect Technology bergabung dengan Belkin International (Belkin®, Linksys®, Wemo®dan Phyn®) untuk membentuk sekumpulan peneraju barangan elektronik pengguna global. Hari ini, kumpulan ini menerajui cara orang berhbung dengan teknologi di rumah, di tempat kerja dan dalam perjalanan melalui aksesori (“Connected Things” – jenama Belkin) dan pasaran pintar (“Connected Home” – jenama Linksys, Wemo dan Phyn).

Qualcomm Snapdragon, Qualcomm FastConnect dan Qualcomm Quick Charge merupakan produk iof Qualcomm Technologies, Inc. dan/atau anak syarikatnya.

Qualcomm, Snapdragon, FastConnect dan Quick Charge ialah tanda dagangan atau tanda dagangan berdaftar Qualcomm Incorporated.

Keywords: Computer Software Computer/Electronics Internet Technology Telecommunications Wireless Communications Corporate Expansion


Iflix Siar Berita Bernama Secara ‘Live’ Mulai 28 Ogos

Iflix mengumumkan kerjasama dengan Bernama News Channel (BNC) bagi menyiarkan berita terkini rangkuman isu-isu semasa, jenayah, politik, sukan, perniagaan, hiburan dan hal ehwal luar negara secara langsung kepada pengguna menerusi hab berita 24 jam, ‘iflix News’.

Difahamkan, penstriman berita 24 jam secara langsung itu dapat diakses oleh para pengguna bermula 28 ogos ini secara percuma dan program-program Bernama di iflix bakal mengandungi buletin berita di dalam Bahasa Malaysia, Inggeris dan Tamil.

Saluran berkenaan juga akan mengandungi beberapa rancangan bual bicara dan gaya hidup, seperti rancangan makanan Koleksi Tapau Apa, rancangan kesihatan ‘Medical Today’, dan rancangan perlancongan 1001 Destinasi Malaysiaku.


Inkwire, Kawalan Jauh Smartphone Anda

Pernah terjadi di mana ahli keluarga atau rakan meminta pertolongan anda apabila mereka menghadapi masalah pada smartphone mereka? Saya tahu amat sukar untuk memberikan arahan dan cara-cara pertolongan dengan hanya menggunakan teks atau panggilan, dan adalah lebih baik jika anda sendiri melihat apakah masalah yang dihadapai smartphone mereka. Kini anda boleh mengawal smartphone mereka dari jauh melalui aplikasi Inkwire.

Paling penting adalah smartphone anda dan rakan anda perlulah mempunyai aplikasi ini, kemudian bagi setiap sesi kawalan, satu kod khas akan dikeluarkan untuk anda dan rakan anda perlulah memasukkan kod tersebut ke dalam peranti mereka bagi memberikan akses kepada anda. Kemudian dengan mudah sahaja anda boleh mengawal peranti tersebut dari jauh dan melihat apakah masalah yang dihadapi peranti tersebut.


Pencarian Pokémon Go Kini Lebih Pantas & Selamat Dengan PokeMobile Grab-Hotlink

Fenomena yang sangat luar biasa terhadap permainan realiti berperantara (augmented reality) Pokémon GO telah mendorong Grab Malaysia dan Hotlink untuk bekerjasama melancarkan empat kereta PokeMobile untuk pemain memburu karakter Pokemon.

Semua pemain Pokémon GO boleh menempah perjalanan percuma ke PokeStop terdekat dengan memilih butang PokeMobile dalam GrabApp mereka. Oleh kerana pemburuan Pokémon merupakan satu aktiviti yang menggunakan tenaga pemain dan juga bateri smartphone, setiap PokeMobile ini dilengkapi dengan minuman ringan, cenderahati dari Grab, PokeChargers Hotlink untuk smartphone dan juga monitor skrin lebar Hotlink Fast 4G.

Bagi membantu pemain Pokémon Master mara ke peringkat seterusnya dengan lebih cepat, penumpang PokeMobile yang juga pelanggan Hotlink akan mendapat kelebihan tambahan iaitu USD100 PERCUMA dalam bentuk PokeCoins melalui Hotlink Cash Online. Ia bersamaan dengan 14,500 PokeCoins, dan para pemain boleh tukarkan PokeCoins ini dengan serta-merta untuk menikmati kelebihan tambahan bagi permainan tersebut.

Selain itu, pelanggan Hotlink juga akan mendapat diskaun sebanyak 10% bagi PokeCoins setiap kali membeli melalui Hotlink Cash Online. Manakala 10% untuk pembelian dalam aplikasi bagi permainan kegemaran mereka dan aplikasi seperti Clash of Clans, Clash Royale, Smule, Loong Craft, Tindakan Krisis, Strike Mobile, Castle Clash, Lords Mobile, Candy Crush Saga, Candy Crush Soda dan Last Empire World War Z di Google Play Store.


Apple Menunjukkan Minat Dalam Teknologi Li-Fi

Seorang penggodam mendakwa beliau telah menjumpai kod Li-Fi digunakan di dalam sistem kod iOS 9.1, ianya jelas menunjukkan Apple sememangnya berminat dengan teknologi pertukaran data yang ditawarkan Li-Fi. Jika desas-desus yang dikeluarkan itu benar, kita mungkin dapat melihat peranti smartphone pertama yang menggunakan teknologi Li-Fi pada suku ke 4 tahun ini. Buat masa sekarang masih tiada peranti yang hadir dengan sokongan perkakasan teknologi Li-Fi.

Penggodam yang sama juga mendedahkan beliau menjumpai frasa kod di dalam iOS 9.3 yang dikaitkan dengan berita bahawa Apple akan membuang sambungan audio pada peranti terbaru mereka. Menurut beberapa sumber, ketika ini Apple sedang bekerjsama dengan Beats dalam menghasilkan wireless earbuds yang boled dicas menggunakan bekas khas. Jika berita tersebut benar, peranti tersebut bakal dilancarkan bersama-sama iPhone 7 hujung tahun ini.


Kad Prabayar iflix Kini Mula Dijual Di 7-Eleven

iflix merupakan salah satu perkhidmatan penstriman video tempatan yang menawarkan rancangan televisyen dan filem. Ia ditawarkan pada harga langganan RM10, atau lebih rendah apabila anda melanggannya untuk tempoh setahun.

Sebelum ini, iflix hanya menawarkan bayaran melalui laman rasmi mereka sahaja. Tetapi, kini anda boleh membeli kad prabayar iflix di kedai 24 jam, 7-Eleven. Kepada yang berminat boleh mendapatkan kad prabayar ini pada harga RM10 untuk sebulan, atau RM25 untuk langganan tiga bulan di 7-Eleven seluruh negara.

Ia secara tidak langsung memudahkan pengguna untuk melanggan iflix walaupun tidak mempunyai kad kredit.


OPPO F11 Pro Kini Rasmi, Dijual Pada Harga RM1,399 – Rakaman Waktu Malam Kini Dalam Kualiti Yang Menakjubkan!

Berita baik buat peminat siri peranti OPPO! Peranti baharu mereka iaitu OPPO F11 Pro kini telah rasmi dengan tawaran harga RM1,399, pra-tempahan bermula 19 Mac hingga 29 Mac di OPPO Online Store, rakan kongsi e-dagang Lazada, Shopee, Go Shop, Senheng, SenQ, Courts, AEON dan pengedar sah OPPO di seluruh negara.

Peranti ini pastinya dapat mengambil gambar yang terbaik khususnya dalam situasi Low Light. Disertakan dengan kamera belakang 48MP + 5MP dan kamera hadapan sebanyak 16MP pastinya memberikan imej yang mempersona.

Keunikan kamera hadapannya iaitu Rising Camera yang merupakan sebuah pop up camera terletak di tengah-tengah bahagian atas peranti tersebut memberikan keunikan pada rekaan peranti ini. Disebabkan ia disertakan dengan Risng Camera ini, maka paparan penuh pada skrin dapat dicapai dengan ukuran 6.5 inici FHD+.

Dari aspek dalamannya pula ia turut tidak mengecewakan apabila ia disertakan dengan ColorOS 6 berasaskan Android 9.0 Pie. Pemproses peranti ini pula menggunakan MediaTek Helio P70. Jangan bimbang kerana dari aspek memori juga tidak mengecewakan apabila ia menyertakan 6GB RAM dan 64GB ROM.

Jika dilihat dari aspek pengecasan juga amat baik apabila ia disertakan dengan VOOC Flash Charge 3.0 yang mampu mengecas penuh tidak lebih dari 80 minit. Kapasiti bateri juga agak besar iaitu 4000mAh yang mana akan memberikan kepuasaan penggunaan tanpa diganggu masalah bateri cepat habis.


Bocor: Antaramuka, Variasi Warna dan Bateri Samsung Galaxy S8

Imej dan informasi bocor Samsung Galaxy S8 seperti cendawan tumbuh selepas hujan. Hampir setiap hari ada sahaja maklumat dan gambar yang didakwa komponen peranti yang bakal diperkenalkan tidak lama lagi.

Terbaru, imej antaramuka Galaxy S8 pula berlegar di ruang Internet. Menurut sumber rujukan, imej ini diambil dari fail.apk Smart Switch dan memperlihatkan kemas kini ikon aplikasi dan juga skema warna antaramuka default. Selain itu, butang navigasi juga telah diubah suai menjadi lebih futuristik dan selari dengan rekabentuk widget jam.

Selain dari imej antaramuka, satu imej yang menunjukkan variasi warna Samsung Galaxy S8 juga sedang hangat diperkatakan. Menurut imej tersebut, terdapat 6 pilihan warna yang mungkin kita dapat lihat pada model terbaru.

Komponen bateri juga telah didedahkan beberapa pihak dengan dikhabarkan bahawa model Galaxy S8 Plus akan menggunakan bateri berkapasiti 3500mAh, manakala Galaxy S8 menggunakan bateri 3000 mAh.


Reviu Eksklusif: Huawei nova 3e, Selfie Superstar Rekaan Segar

Huawei akhirnya mengumumkan penggantian model sedia ada Huawei nova 2i kepada Huawei nova 3e, sebuah peranti terbaharu yang hadir dengan rekaan lebih segar mengikuti trend semasa, melalui skrin hampir penuh dengan takuk bersaiz 5.84-inci FullView Display 2.0.

Sepertimana Huawei P20, nova 3e juga dibekalkan dengan lensa dwi-kamera utama tetapi direndahkan resolusinya kerana peranti ini ditawarkan dalam kelas pertengahan.

Sokong lensa 16 Megapiksel + 2 Megapiksel pada telefon pintar ini mampu mengambil gambar bokeh yang cantik serta gambar malam tanpa masalah noise yang banyak dengan adanya sensor bersaiz piksel 1.12 μm serta aperture f/2.2.

Lebih menarik, penggambaran nova 3e juga menyediakan beberapa mod menarik yang boleh digunakan untuk menggambil gambar dengan mod berlainan. Bukan itu sahaja, kehadiran AR stickers yang nampaknya menjadi kegilaan remaja hari ini turut disokong oleh telefon pintar ini.

Memandangkan telefon pintar ini telah dibekalkan dengan dwi-kamera utama, kami telah mengambil beberapa hasil gambar dengan mod berbeza. Bukan itu sahaja, penggambaran swafoto juga tidak mengecewakan dengan adanya pelbagai mod menarik serta kehadiran AR Stickers yang semakin digilai remaja hari ini. Mari lihat sendiri hasilnya…

Kalau masih tak puas lagi dengan hasil gambar yang kami tunjuk, apa kata anda yang bakal membeli nova 3e ini kongsi bersama kami nanti?!


Power Ke Tak vivo V17 Pro Ni? Try Beli Dulu, Baru Tahu!

vivo sekali lagi menggegarkan industri peranti pintar tanah air dengan kemunculan peranti penuh inovasi luar biasa – vivo V17 Pro. Bukan satu, bukan dua tetapi enam kamera! Itulah inovasi dibawakan oleh model ini yang mana merupakan antara salah satu peranti paling menarik untuk didekati.

Nak tahu apa yang menarik? Kali ini eRing bawakan serba ringkas tapi padu mengenai model terbaik ini. Kena baca sampai habis!

Kamera peranti ini sememangnya menakjubkan kerana ia berupaya memperluaskan pandangan ke sudut yang lebih luas – boleh meluaskan perspektif sehingga 105 darjah dengan hanya satu klik! Menariknya lagi baik kamera depan mahupun belakang, kedua-duanya dilengkapi dengan sokongan lensa Wide-Angle – memberikan kelainan sekaligus mencipta kepuasan dalam kalangan mereka yang suka bergambar.

Kualiti? Jangan risau, sebabnya kamera peranti ini sangat bantu dalam penghasilan gambar yang menarik dengan keperincian jelas. Tak percaya? Cuba dulu…

vivo V17 Pro dilengkapi persediaan empat kamera utama dengan sokongan lensa cukup padu bersama kelebihan tersendiri dalam mempersembahkan imej berkualiti – kamera utama 48MP, 8MP Super Wide-Angle, 2MP Super Macro dan 2MP Bokeh.

Menariknya lagi, kamera utama ini disuntik dengan sokongan AI – di mana ia berupaya menghasilkan gambar lebih baik menerusi proses pengecaman objek dan situasi sekeliling. Selain itu, lensa utama ini juga menyokong fungsi AI Super Night Mode dengan sokongan HDR yang dinaik taraf bagi menangkap keajaiban suasana malam lebih sempurna.

Satu lagi kelebihan dan keunikan peranti ini terletak pada kepaduan lensa utama 48MP – kamera yang sangat memuaskan hati! Lensa ini dilihat menambahkan lagi kejelasan imej dengan resolusi lebih mantap, sekaligus amat membantu dalam pengambilan foto berkualiti tinggi.

Dalam pada itu, lensa ini juga sesuai digunakan untuk mengambil gambar dalam pelbagai keadaan – hasilnya boleh dikategorikan sebagai hebat dan sangat details dengan kombinasi warna menarik.

vivo V17 Pro juga berupaya merakam penggambaran malam dengan jelas – menerusi fungsi Super Night Mode. Menerusinya, pengguna berupaya menangkap lebih banyak penggambaran malam dengan tahap kecerahan dan perincian imej di luar jangkauan akal.

Dalam erti kata lain, memang cukup sempurna dan menyeronokkan. Siapa tidak suka kan? Oh ya! Terdapat juga sokongan mod malam tersedia pada kamera selfie – bertujuan mengoptimumkan kecerahan gambar dalam pencahayaan rendah bagi memberikan hasil lebih cantik.

Peranti ini bukan sahaja berupaya merakam hasil gambar terbaik menerusi kamera utama – bahkan ia juga boleh dilabel sebagai pakar selfie menakjubkan. vivo V17 Pro diselitkan dengan persediaan Dual-Selfie kamera – gabungan lensa 32MP + 8MP.

Percaya atau tak, setiap tembakan selfie yang diambil menggunakan smartphone ni sememangnya hebat! Nak-nak pula, siap pakej ada tetapan kecantikan auto. Memang meletop-letoplah gambar lepas ni!

Vivo V17 Pro disertakan dengan persediaan pengimbas cap jari pada paparan yang berteknologi tinggi, In-Display Fingerprint Scanning. Ha, hebat kan? Bukan gimik okay! Tak payah susah-susah cari butang, korang letak je jari atas permukaan skrin – terus buka! Settle! Zupp zapp berdesup desup 3 saat je weh!

Binaan fizikal vivo V17 Pro dibina dengan bahan berasaskan kaca secara keseluruhannya. Binaan belakang terasa sangat ergonomik dan begitu selesa ketika berada di tapak tangan.

Lagi satu, tak payah pening-pening kepala fikir pasal pilihan kemasan warna kerana ia didatangkan dengan dua pilihan yang menawan iaitu Knight Black dan Crystal White – Confirm puas hati dan tepati citarasa! ❤

Mak datuk…Bateri dia besar gedabak weh! Ha, sesuailah buat mereka yang selalu mengeluh bateri phone tak tahan lama. vivo V17 Pro dibekalkan dengan bateri sebesar 4,100mAh + sokongan Dual Engine Fast Charging. Memang mantap, boleh tahan lama! Pengecasan semula pun lebih cepat berbanding pengecasan standard.

Ha, so macam mana? Onz ke tak? Wah, wah memang padu teruk ni. Korang tak nak ke beli satu? Rugi tahu! Bagi yang berminat, vivo V17 Pro ditawarkan pada RM1,699 dan boleh dimiliki menerusi beberapa saluran berbeza termasuk vivo Online Store, Shopee, Lazada dan rakan telco yang mengambil bahagian. Enjoy your shopping okay!

Reviu Eksklusif Vivo V17 Pro : Si Enam “Mata” Yang Penuh Keajaiban – Eh Ye Ke Ni?!


Huawei Menjual Telefon Pintar Lebih Tinggi Berbanding Apple Pada Disember Tahun Lepas

Tidak mustahil apa yang dikatakan oleh Huawei ini adalah benar, kerana Huawei antara syarikat besar yang sudah lama bertapak di pasaran antarabangsa. Gergasi ketiga selepas Samsung dan Apple ini mendakwa mereka sepatutnya berada di kedudukan kedua kerana penjualan telefon pintar dikeluarkan olehnya lebih tinggi berbanding Apple.

Menurut Pengarah Pusat Huawei India, Allen Wang, Huawei telah mencapai jualan pasaran 13.2% pada bulan Disember berbanding Apple hanya 12% sahaja. Tambah beliau, jenama Honor di bawah Huawei adalah jenama atas talian nombor satu di dunia dengan 74 negara telah menjualnya.


Uber Dan Proton, Memacu Industri Pengangkutan

Uber berbesar hati mendengar pengumuman Perdana Menteri Malaysia, Dato’ Seri Najib Tun Razak dalam pembentangan Bajet 2017 baru-baru ini yang mengiktiraf impak Uber dalam menambah pendapatan golongan B40.

Di samping itu, kerjasama Uber dan Proton akan memudahkan rakyat yang berminat untuk menjadi pemandu Uber mendapatkan kemudahan dan sokongan. Menurut General Manager Uber Malaysia, Leon Foong, kerjasama tersebut amat sinonim dengan pelan pembangunan ekonomi negara kerana Uber merupakan pelopor di dalam industri ridesharing manakala Proton pula adalah pembuat kereta nasional yang cukup disegani.

Butiran kerjasama di antara Uber dan Proton akan diumumkan tidak lama lagi, dan Uber berharap agar kerjasama ini dapat membantu golongan B40 mendapatkan alternatif sumber kewangan yang lebih baik di zaman yang serba mencabar ini.


Sony PlayStation Umum Kempen “13 Days Special”

Sony Interactive Entertainment Hong Kong Limited Singapore Branch (SIES) mengumumkan kempen “13 Days Special” yang menawarkan harga yang menarik bagi PlayStation4 (PS4) consoles and PlayStation VR (PS VR) dengan PlayStation Camera bagi tempoh yang terhad ketika tempoh musim percutian.

Dari 21 Disember 2018 (Jumaat) sehingga 2 Januari 2019 (Rabu) Pengedar sah PlayStation, Kedai Sony, Sony Centre akan menawarkan diskaun (RM250) bagi barangan PlayStation seperti berikut:

Bagi mendapatkan maklumat lanjut mengenai “13 Days Special”, sila klik di sini. Anda juga boleh boleh melayari laman rasmi Facebook PlayStation Asia bagi mendapatkan kemaskini terkini.


Minecraft Dengan Sokongan RTX Untuk Grafik Yang Lebih Cun!

Permainan Minecraft dengan sokongan kad grafik RTX telah tiba dalam versi beta terbuka untuk Window 10 pada 16 April ini. Versi ini juga diperbaharui dengan menampilkan sokongan DLSS 2.0. Kemaskini ini akan memberikan pemain Mincecraft yang mempunyai kad grafik RTX kualiti grafik yang jauh lebih bagus.

Apa yang boleh dihjarapkan dari kemas kini sokongan RTX ini adalah kesan pencahayaan dan bayangan yang lebih realistik, serta kesan pantulan yang terperinci dan tepat di permukaan seperti air, logam dan lain-lain. Grafik lava juga dilaporkan akan kelihatan lebih baik. Selanjutnya, Minecraft dengan RTX akan mempunyai sokongan untuk DLSS 2.0, yang membolehkan permainan ini ditingkatkan skalanyake resolusi yang lebih tinggi tanpa membebankan kad grafik.

Namun ada sedikit berita yang kurang sedap didengar. Untuk anda menikmati versi beta terbuka ini, anda perlu memiliki kad grafik Nvidia GeForce RTX2060, bukanlah kad grafik yang murah. Pada mereka yang mahu mencuba versi sokongan RTX ini, anda boleh melakukan pendaftaran melalui Xbox Insider Hub pada 16 April 2020 dan pastikan juga anda mengemaskini pemacu kad grafik anda.

Seiring dengan pelancaran beta terbuka, Nvidia juga menawarkan dunia Minecraft secara percuma yang anda boleh dapatkan dari Minecraft Marketplace. Berikut adalah senarai dunia yang ditawarkan:

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


HONOR Tawar Diskaun Hebat Menerusi Tawaran 11.11 Shopathon Deals

HONOR Malaysia menawarkan diskaun hebat shingga RM570 untuk sejumlah barangan terpilih menerusi 11.11 Shopathon Deals mulai 1 November hingga 11 November 2019. Penawaran ini sememangnya terbaik buat korang yang berniat ingin memiliki produk HONOR impain dengan harga lebih rendah. Berikut adalah senarai harga promosi:

Di samping itu, korang turut berpeluang merebut baucar menarik bernilai sehingga RM100 untuk setiap pembelian. Menambah perisa, HONOR juga menawarkan promosi khas lain termasuk :


Hasil Gambar OPPO F11 Pro Yang Menakjubkan!!! Pasti Membuatkan Anda Mahu Memilikinya!!!

OPPO F11 Pro pastinya sebuah peranti yang mampu memberikan imej yang mempersona dengan disertakan kamera belakang 48MP +5MP dan 16MP bagi kamera hadapan. Lebih menarik ia mampu mengambil gambar yang sangat cantik dalam situasi Low Light bertepatan dengan tagline mereka ‘Brilliant In Low Light’. Jom kita tengok hasil gambar dari peranti ini.


OPPO Berjaya Jual 4000 Unit Peranti Pintar Dalam Masa 2 Jam!!!

Bersempena dengan tawaran menakjubkan 9.9 Lazada dan Shopee, OPPO berjaya mencatatkan kejayaan apabila mereka berjaya menjual 4000 unit peranti dalam masa 2 jam sahaja!!

Dalam tempoh tersebut, OPPO berjaya menjual 1 telefon pintar setiap 2 saat dan atara telefon yang popular adalah A series, A91, A31 (6+128) & A31 (4+64).

OPPO juga menerima top 2 bestselling accessories iaitu OPPO Enco W11 dan W31.


SHARP Z2 & M1, Baka Unik Kini Di Malaysia!

Ada satu fakta yang kami mahu kongsikan dengan anda, Malaysia menduduki tangga ke 9 di dalam carta tembusan pasaran smartphone global, dan statistik tersebut sahaja sudah cukup menyatakan betapa hebatnya rakyat kita dalam penggunaan teknologi mobil. Fakta tersebut jugalah yang mungkin mendorong SHARP melancarkan smartphone mereka, secara spesifiknya model Z2 dan M1 ke dalam pasaran tempatan yang sentiasa dahagakan peranti baru.

SHARP Z2 dikuasakan pemproses dengan 10 teras (MediaTek Helio X20), menjadikan ianya salah satu smartphone unik di dunia yang hadir dengan spesfikasi pemproses yang tinggi. Segala proses dan tugasan yang dilancarkan pada Z2 pula dibantu oleh RAM berkapasiti 4GB, jadi kami rasa tiada ragu-ragu lagi bahawa smartphone ini mampu mengendalikan pelbagai tugasan berat yang dilontarkan kepadanya.

Skrin 5.5 inci FHD pula menawarkan kualiti paparan yang cukup baik, mungkin ini adalah salah satu spesifikasi yang boleh ditambah baik pada pendapat kami, kerana rata-rata peranti flagship bagi setiap pengeluar ketika ini menggunakan skrin beresolusi 2K. Kamera 16 megapiksel yang dilengkapkan pada smartphone ini juga cukup pantas dan mampu menangkap gambar dengan kualiti yang baik sepanjang kami mencuba peranti ini dalam masa yang agak singkat di majlis pelancaran tersebut.

Secara keseluruhannya kami rasakan ini adalah peranti yang solid untuk harga RM 1,199. Lihat jadual spesifikasi untuk maklumat lebih mendalam berkenaan Z2.

SHARP juga tidak melupakan kelompok pengguna yang menginginkan ‘senjata’ selfie yang hebat. SHARP M1 dilengkapi kamera hadapan 13 megapiksel dengan 77 darjah tangkapan wide angle, itu sahaja sudah cukup untuk memancing penggemar selfie untuk mencuba peranti ini.

Dari segi spesifikasi lain pula, M1 tidak kurang hebatnya dengan pemproses 8 teras, RAM 3GB dan ROM 64GB, masih cukup hebat untuk anda bermain permainan terbaru dan juga tugasan berat lain. Harga pula memang berpatutan, SHARP menawarkan peranti ini dengan tag harga RM 899.

Kedua-dua peranti ini boleh dibeli dari wakil penjual SHARP, untuk melihat senarai stor jualan, anda boleh layari laman rasmi SHARP.


Kempen ‘Kasi Join La’ PrestoMall Tawar Ganjaran Tanpa Had – Berlangsung Hingga 4 Ogos 2019!

Perhatian kepada pengguna aplikasi PrestoMall! Ini berita baik! Nikmati ganjaran tanpa had apabila anda menggabungkan akaun Presto ke PrestoMall. Antara ganjaran ditawarkan temasuk cash back sehingga RM50, 2,000 token presto dan pelbagai kupon berjenama eksklusif untuk dimiliki!

Kempen bermula sekarang – 4 Ogos 2019 dan tiada sebarang pembelian diperlukan untuk setiap tuntutan ganjaran. Cash back akan dikreditkan serta merta dan token presto boleh digunakan dalam permainan ‘GRABBIT’ bagi merebut hadiah menarik. Selain itu, anda juga boleh muat turun kupon menarik untuk membeli tawaran istimewa daripada pelbagai jenama terkemuka.

Muat turun aplikasi PrestoMall secara percuma menerusi :


AirCUVE Mengeluarkan Pengesahan Dua Faktor dalam Penyelesaian Keselamatan Siber dan Keselamatan WiFi

SEOUL, Korea Selatan, 14 Okt. 2020 /PRNewswire/ — AirCUVE, syarikat pembangunan perisian keselamatan pengesahan dua faktor yang terkemuka, baru-baru ini mengeluarkan Penyelesaian Pengesahan Dua Faktor, V-FRONT 7, yang dapat memperkuatkan proses pengesahan semasa mengakses sistem. V-FRONT adalah “Mudah Digunakan untuk Pengguna” dan “Mudah Diuruskan untuk Pentadbir”. Ia menyediakan menu UI pengurusan tergabung dan token pengesahan dinamik seperti token cap jari, Yubikey, kod QR, token PUSH berasaskan aplikasi, OTP melalui SMS atau e-mel atau OTP mudah alih. Disebabkan oleh wabak, kebanyakan perusahaan memerlukan akses rangkaian yang lebih selamat. Platform baharu ini, V-FRONT 7, akan memanfaatkan pelanggan dengan pengurusan dasar pintar.

Pengesahan WiFi AirCUVE 2FA BYOD di NewYork TimeSquare

AirCUVE mengadakan satu siri webinar maklumat – “Two Steps forward to security via AirCUVE 2FA” (Dua Langkah ke hadapan untuk keselamatan melalui AirCUVE 2FA) yang memperkenalkan Pengesahan sebagai penyelesaian keselamatan siber yang dapat membantu menangani risiko keselamatan siber. Ia bermula pada 15 September, berlangsung sehingga 20 Oktober dan akan mengandungi 6 webinar yang menjemput industri utama perusahaan, bank, sekolah, kerajaan dan hospital.

“AirCUVE akan terus melancarkan penyelesaian 2FA pintar untuk rangkaian berwayar/tanpa wayar, transaksi kewangan, Rangkaian Peribadi Maya (VPN), VDI dan portal web,” ujar Naib Presiden Eksekutif GS AHN, AirCUVE. Beliau turut menambah, “AirCUVE sedang mengembangkan perniagaan dalam pasaran Asia Tenggara, Jepun, Timur Tengah dan juga Afrika.”

Syarikat bersedia untuk persekitaran perniagaan baharu. Pengesahan identiti dengan ID/Kata laluan sudah tidak selamat untuk dilakukan; Pengesahan 2FA sangat diperlukan.

Tambahan pula, kebanyakan syarikat beralih ke persekitaran rangkaian tanpa wayar. Masalahnya rangkaian WiFi bukanlah begitu selamat. AirCUVE menyediakan platform pengesahan akses rangkaian WiFi tergabung, “AirFRONT”, yang merupakan alat pengurusan keselamatan yang sangat efektif.

AirCUVE mengkhusus dalam pengesahan berbilang faktor (MFA) dan membangunkan lebih 1050 rujukan di serata dunia sepanjang 18 tahun lalu. Klien AirCUVE merangkumi perniagaan di Asia, Jepun, Amerika Syarikat, termasuk DBP bank, Security Bank di Filipina, China Trust Bank, Eastern Telecom, Philippine Airlines, Saudara Bank Indonesia, LINE SNS di Japan, LG Display, SK Telco di Korea dan Samsung Semiconductor di Amerika Syarikat dan banyak lagi. Memandangkan permintaan untuk pengesahan dua faktor meningkat setiap tahun, AirCUVE menerajui industri pengesahan ini di seluruh dunia.

Untuk maklumat lanjut, sila layari: http://www.aircuve.com/wp_aircuve/

Keywords: Computer Software Computer/Electronics High Tech Security Internet Technology Telecommunications New products/services Trade policy Trade show news


Sojern Lancar Papan Pemuka Pandangan Perjalanan COVID-19 Interaktif Baharu

Data perjalanan masa sebenar sediakan pemasar perjalanan dengan instrumen yang diperlukan untuk memantau permintaan perjalanan dan rancangan ke arah pemulihan

SAN FRANCISCO, 13 Mei 2020 /PRNewswire/ — Sojern, penyedia yang terkemuka bagi penyelesaian pemasaran perjalanan digital, hari ini melancarkan papan pemuka interaktif baharu yang memberi pandangan perjalanan COVID-19 masa sebenar. Pandangan ini akan memperkasa pelanggan Sojern, rakan kongsi dan pemimpin industri untuk meramalkan permintaan perjalanan dan membuat keputusan yang bermaklumat mengenai pemulihan pasaran. Sojern akan menyediakan akses bebas dan tanpa had kepada orang awam melalui laman sesawang Sojern, satu perkhidmatan yang hanya pernah diberikan oleh firma ini kepada pelanggan dan rakan kongsinya.

Papan pemuka tersebut, yang dikemas kini setiap hari pada jam 10:30 malam UTC, akan menyediakan butiran tahap pasaran mengenai trend carian dan tempahan akan datang yang diindeks pada tahap pra-COVID bagi memberi maklumat yang menyeluruh mengenai masa pemulihan di destinasi-destinasi tertentu. Penyedia perkhidmatan perjalanan boleh menggunakan pandangan ini untuk membantu menentukan waktu untuk membuka semula atau untuk mempercepatkan pemasaran bagi memperhebatkan pemulihan. Pengguna papan pemuka juga akan dapat membandingkan kawasan-kawasan berbeza bagi melihat waktu perjalanan cenderung untuk pulih dalam setiap pasaran.

Sojern memutuskan untuk menjadikan papan pemuka boleh diakses oleh orang awam disebabkan oleh populariti yang tidak dijangka yang dicetuskan oleh set data perjalanan unik kami. Orang ramai di seluruh dunia mencari data perjalanan masa sebenar untuk membantu mereka memahami kesan yang diberikan oleh COVID-19 terhadap ekonomi global dengan lebih baik.

Pengarah Pandangan Perjalanan Sojern Amber Kuo berkata, “Biasanya, kemas kini data secara mingguan mahupun bulanan berhubung bagaimana pengguna melakukan perjalanan boleh diterima untuk memaklumkan kempen pemasaran. Walau bagaimanapun, ketika berlakunya COVID, pemasar perjalanan berasa tertekan dan tidak pasti mengenai masa depan. Menyediakan maklumat terkini setiap hari dapat memberi lebih kawalan kepada pemasar kerana mereka dapat melihat bagaimana keadaan tersebut berubah dan waktu paling tepat untuk bertindak.”

Sojern mengumpul dan menganalisis data hasrat perjalanan daripada beribu-ribu rakan kongsi syarikat penerbangan dan hotel dari seluruh dunia untuk digunakan sebagai asas pandangan perjalanan Sojern. Data ini menyediakan pandangan yang tiada tandingan mengenai permintaan perjalanan dengan melihat pada laluan pengembara dalam talian untuk membeli.

Latar Belakang SojernSojern (www.sojern.com) menyediakan penyelesaian pemasaran digital untuk industri perjalanan. Dikuasakan oleh kecerdasan buatan dan dibina setelah menghabiskan masa selama lebih sedekad menganalisis data hasrat pengembara, Sojern mengaktifkan penyelesaian penjenamaan berbilang saluran dan pemasaran prestasi bagi mendorong permintaan langsung. Lebih daripada 10,000 hotel, tempat tarikan, lembaga pelancongan dan pemasar perkhidmatan perjalanan bergantung pada Sojern untuk melibatkan dan menukar pengembara di serata dunia.

Keywords:  Computer/Electronics Multimedia/Online/Internet Travel New products/services Data Analytics


Fungsi Baru PicsArt Memang AWESOME!

Bagi mereka yang kerap menggunakan kamera smartphone dan melakukan proses editing pada aplikasi mobil pastinya pernah menggunakan aplikasi PicsArt. Fungsi asas editing dan talaan imej merupakan ciri utama pada aplikasi ini, namun dengan lambakan aplikasi baru mungkin kebanyakan dari anda juga sudah beralih arah kepada aplikasi yang lebih baru.

Kini PicsArt kembali hadir dengan fungsi yang sungguh mengagumkan, boleh dikatakan fungsi baru ini merupakan alternatif kepada efek yang ditawarkan aplikasi Prisma. Fungsi terbaru ini dikenali sebagai Magic Effect yang menggunakan teknologi AI bagi menganalisa gambar dan kemudian membina semula imej tersebut, menjadikannya lebih artistik.

Buat masa kini, fungsi Magic Effect ditawarkan pada aplikasi PicsArt versi terbaru untuk platform iOS, manakala untuk peranti Android akan hadir tidak lama lagi.


Reviu Eksklusif: Kualiti Audio Dengan Active Noice Cancellation Jabra Elite 85t Memang Hebat!!!!

Jabra telah melancarkan satu lagi peranti terbaharunya yang dikenali sebagai JabraElite 85t dan nyata ia menerima beberapa peningkatan berbanding generasi terdahulu. Namun sejauh manakah kehebatan peranti ini?? Jom kita tengok!!!

Bekas jabra Elite 85t lebih kurang sama dengan generasi sebelum ini. Materialnya tampil dengan kesan matte agar ia sedap untuk dipegang. Overall nice jugak laa!!

Terdapat lampu dibahagian bawah yang memperlihatkan paras bateri. Ia dihadirkan dengan pengecasan USB-C. Ia juga hadir dengan pengecas tanpa wayar!!!

Bahagian buds juga makin stylish apabila ia hadir dengan material aluminium di bahagian atas dan plastik di bahagian bawah. Rekaan juga sangat ergonomik apabila ia sangat selesa ketika ia digunakan.

Setelah anda menyambungkan peranti ini, anda akan dapat melihat detail mengenai Jabra Elite 85t ini. Anda juga boleh meilhat mod yang sesuai mengikut pengengaran anda.

Pada bahagian seterusnya, pengguna dapat mengatur mod ANC atau mod HearThrough dengan sendirinya. Pengurangan kebisingan ANC adalah untuk mengasingkan bunyi di sekitarnya sehingga pengguna dapat mendengarkan lagu dengan lebih baik. Sementara mod HearThrough memungkinkan pengguna untuk mendengarkan lagu pada masa yang sama.

Anda masih dapat mendengar bunyi di sekitarnya, yang sangat diperlukan bagi pengguna yang melintasi jalan di luar rumah. Ini adalah salah satu cara untuk memastikan keselamatan. Selain itu, pengguna juga dapat menyesuaikan kesan bunyi EQ dan bahkan memilih jenis muzik untuk membuat corak.sesuai.

Sebagai tambahan, pengguna dapat menetapkan MySound dan MyControls dalam Personalize pada halaman pengaturan. Dengan MySound, pengguna akan melalui siri ujian buzzer terlebih dahulu untuk menyesuaikan pengalaman suara peribadi mengikut keadaan pendengaran peribadi; di bahagian MyControls, pengguna dapat menetapkan fungsi butang individu untuk telinga kiri dan kanan mengikut kebiasaan mereka sendiri, seperti seperti klik Main / jeda, klik dua kali lagu seterusnya, klik tiga kali untuk memanggil pembantu suara dan lain-lain.

Perlu disebutkan bahawa ketika pengguna mengeluarkan Jabra Elite 85t sambil mendengarkan lagu, muzik akan berhenti secara automatik, tetapi pengguna juga dapat menghidupkan atau mematikan fungsi audio Jeda automatik dalam tetapan, dan menghidupkan mod HearThrough , Pilih untuk terus memainkan lagu atau melaksanakan mod senyap.

Jabra Elite 85t adalah earphones TWS yang sangat baik. Ringan dan mudah alih. Ia berfungsi dengan baik dalam penerimaan mikrofon dan fungsi ANC, tetapi apabila mod HearThrough dihidupkan, walaupun pada kelantangan tertinggi, hanya menenggelamkan bunyi di sekitarnya. Kesannya tidak semenarik seperti yang dibayangkan. Sekiranya anda melihatnya dari sudut lain, pengurangan kebisingannya sangat bagus.

Selain itu, Jabra Elite 85t hanya mempunyai IPX4. Pengguna yang suka bersenam dengan fon kepala mungkin perlu berhati-hati. Namun, dari segi keselesaan memakai, Elite 85t memang sangat stabil, tetapi disebabkan oleh penyumbat telinga yang membesar, telinga akan tetap letih jika dipakai untuk waktu yang lama.

Dari segi jangka hayat bateri, alat dengar dapat bertahan selama kira-kira 5 jam setengah apabila ANC dihidupkan setelah dicas sepenuhnya. Oleh itu, jika anda telah mendengar bahawa anda belum menghidupkan ANC, alat dengar akan bertahan lebih lama. Bagi kotak pengecasan, diperlukan sekitar 3 setengah jam untuk menyelesaikan pengecasan tanpa wayar.

Sekiranya anda menggunakan USB Type-C untuk mengecas, hanya memerlukan 2 jam untuk mengecas sepenuhnya, dan perlu diperhatikan bahawa Elite 85t juga menyokong Fast mengecas, hanya 15 minit pengisian dapat membawa masa tambahan 1 jam masa bermain.

Harga Jabra Elite 85t yang disyorkan ialah RM1049. Harga ini mungkin lebih tinggi  tetapi kualitinya sememangnya bagus! Untuk maklumat lebih lanjut mengenai alat dengar, sila lawati laman web Jabra rasmi.


Tak Ada Alasan Lupa Kereta Parking Mana Selepas Ini

Googel Maps baru sahaja menerima kemas kini di mana anda kini boleh menandakan lokasi kereta diletakkan, fungsi ini ditawarkan di dalam Google Maps versi 9.49.

Dalam aplikasi, anda cuma perlu tap lokasi di mana anda berada dan tandakan ia sebagai lokasi kereta diletakkan. Anda akan melihat lokasi parking anda ditandakan sebagai P di dalam peta. Anda juga boleh menambah informasi penting seperti gambar dan juga masa tiket parking anda aktif dengan tap pada bar “Parking Location” dan masukkan informasi tersebut secara manual. Informasi masa tiket parking aktif akan dipaparkan pada tetingkap notifikasi.

Hah…Tak ada alasan lupa kereta parking mana selepas ini


Huawei Enjoy 7S Dilancarkan Dengan Paparan FullView Display

Huawei telah melancarkan sebuah telefon pintar terbaru di pasaran China yang dinamakan Huawei Enjoy 7S. Peranti kelas pertengahan ini hadir dengan paparan 18:9 hampir penuh bersaiz 5.65 inci FHD+ beresolusi 2160 x 1080p. Telefon ini turut dikuasakan oleh cip Kirin 659 dan memori RAM 3GB / 32GB storan dan 4GB / 64GB dalam dua varian yang berbeza.

Dibahagian belakang terdapat konfigurasi dwi kamera 13 MP + 2 MP yang menyokong ciri bokeh, sementara kamera depan menyediakan sensor 8 Megapiksel. Selain itu, sebuah bateri sebesar 3,000mAh dipadatkan ke dalam badan bersama teknologi Super Charge.

Huawei Enjoy 7S yang menggunakan Android Oreo dan EMUI 8.0 didatangkan dengan pilihan warna hitam, biru, emas, dan emas ros pada harga CNY1,499 (kira-kira RM924) dan CNY1,699 (kira-kira RM1,047) masing-masing untuk varian 3GB/32GB dan 4GB/64GB.

Buat masa ini, pra-tempahan hanya dibuka di pasaran China pada 22 Disember depan.